Бизнесга ёрдам учун онлайн-марафон ўтказилади. Махсус бот орқали энг яхши маърузачиларни танлаш бошланди\nLifestyle 11:35 / 14.04.2020 3776\n1-7 май кунлари бизнесга ёрдам учун MAKON ANTI CRISIS биринчи онлайн-марафони ўтказилади. Бу йигирмадан ортиқ энг яхши маҳаллий ва хорижий экспертлардан инқирозга қарши маслаҳатлар ва ҳаракатлар режаларини олишнинг ноёб имкониятидир, зеро улар бизни қўллаб-қувватлаб, бизнесимизни бугунги мураккаб вазиятга мослаштиришда ёрдам беришлари мумкин.\nБизнесингиз иккиланишдами? Талаб ва даромадлар ўзгардими? Янги воқеликда бизнесни қандай ривожлантириш мумкин? Нимадан бошлаш керак?\nАгар сизни бу ва бошқа энг долзарб масалалар қийнаётган бўлса, ушбу масъулиятли лаҳзаларда фикрлари сиз учун муҳим бўлган экспертларни ўзингиз белгилашингиз ва олдингизда турган энг долзарб муаммоларни кўрсатиш имконига эгасиз.\n«Бизнесни ҳимоя қилиш ва қўллаб-қувватлаш – ушбу онлайн-марафоннинг бош мақсадидир.\nБундан ташқари, биз маърузачиларнинг чиқишлари истисносиз барча учун максимал даражада фойдали ва долзарб бўлишини истаймиз. Айнан шу сабабли маърузачилар учун очиқ овоз бериш бошлангани ҳақида эълон қилдик. Ушбу мақсадда Телеграмда махсус @makonanticrisis_bot ботини ишлаб чиқдик. Исталган киши таклиф этилган рўйхатдан маърузачини танлаши ёки ўзи хоҳлаганини қўшиши мумкин. Шундан кейин, овоз берувчиларга энг долзарб ва ҳар кимни қийнаб турган бир ёки бир неча саволларни танлаш ёки конференцияда жавобини эшитишни истайдиган ўз саволини киритиш сўралади. Биз тўлалигича сизнинг танловингизга таянамиз, чунки гап сизнинг бизнесингиз ҳақида бормоқда», - дейди тадбир ташкилотчиси, «Миллий маркетинг маркази» корхоналар ассоциацияси бошқаруви раиси Диёр Мирзааҳмедов.\nОвоз бериш бир ҳафта давом этади, бу давр ичида биз Ўзбекистон бизнеси учун инқирозга қарши энг долзарб контентни белгилаб олишга улгурамиз.\n«Сизнинг фикрларингиз асосида биз энг долзарб, истеъмолчилар фикрига кўра инқирозга қарши курашиш учун фойдали бўлган дастурни шакллантирамиз.\nОнлайн тадбирнинг бундай формати, бунчалик кўп сонли маҳаллий ва хорижий экспертлар иштирокида, бизда биринчи бор ташкил этиляпти. Биз бугун ўзгаришга учраган вазиятга мувофиқ иш кўряпмиз ва ўз бизнесини ўзгарган шарт-шароитларга мослаштиришга муваффақ бўлган муваффақиятли инсонларнинг шахсий тажрибаси кўринишида бизнесга амалий ёрдам таклиф қиламиз. Очиқ овоз бериш бизга, ташкилотчи сифатида, бутун республика бўйлаб тадбиркорларимиз учун қайси масала энг муҳимлигини тушуниш, қайта алоқага эга бўлиш ва бу мураккаб вақтда реал кўмак кўрсатиш имконини беради», - дея қайд этди Ўзбекистон Республикаси Монополияга қарши курашиш қўмитаси қошидаги Истеъмолчилар ҳуқуқини ҳимоя қилиш агентлиги Реклама фаолиятини тартибга солиш бошқармаси бошлиғи Дилшод Азимов.\nҚайд этиш лозимки, овоз бериш натижаларини реал вақт режимида makonmf.uz сайтида кўриш мумкин. Маърузачилар ва саволлар рўйхатлари, овоз берувчилар қўшганлари сари, кенгайиб боради.\nОвоз беришнинг барча қатнашчилари автоматик равишда MAKON ANTI CRISIS онлайн-марафонида рўйхатдан ўтишади.\nМарафон ташкилотчилари: Ўзбекистон Республикаси Монополияга қарши курашиш қўмитаси ва Миллий маркетинг маркази\nБош ҳамкор: «Асака» банки\n11:00 / 22.05.2020 52281


17:01 / 16.03.2016\nШу кунгача бир йил давомида Ўзбекистон Молия вазирлиги ҳузуридаги Республика йўл жамғармаси ижрочи директори сифатида ишлаб келган Меҳриддин Абдуллаев Бухоро вилояти ҳокимининг биринчи ўринбосари этиб тайинланди.\n"Бухоро вилояти ҳокимининг маъмурий масалалар, ҳуқуқни муҳофаза қилиш органлари фаолиятини мувофиқлаштириш, ўзини-ўзи бошқариш органлари ва ёшлар сиёсати бўйича биринчи ўринбосари этиб тайинланди", дейилади "Газета.уз" хабарида.\nМеҳриддин Абдуллаев йўл жамғармаси раҳбарлигидан олдин, 2012 йилдан 2015 йилгача молия вазири ўринбосари сифатида ишлаган.\nМеҳриддин Абдуллаев (1969 йилда туғилган) — Тошкент давлат иқтисодиёт университети (1993) ва Тошкент давлат юридик институти (2005) битирувчиси.\n1993-1994 йилларда Марказий банкнинг Жондор туман (Бухоро вилояти) бўлими бош иқтисодчиси, 1994-1997 йилларда — «Пахта банк»нинг туман бўлими етакчиси, сўнгра бош мутахассиси, 1997-2003 йилларда — «Асака» банкининг Бухоро вилоят филиалида бошқарувчи ўринбосари ва бошқарувчи лавозимларида ишлаган.\n2003-2006 йилларда Марказий банкнинг Бухоро вилоят бўйича бош бошқармаси бошлиғи, 2006-2010 йилларда — Ўзбекистон Миллий банки раисининг биринчи ўринбосари, 2010-2012 йилларда — Молия вазирлиги қошидаги бюджетдан ташқари Пенсия жамармаси ижрочи директори бўлган.


Ўзбек футболи фидойиларидан бири Виталий Суюнов 79 ёшида вафот этди\n14:20 / 27.04.2016\nЎзбек футболи фидойиларидан бири Виталий Суюнов 23 апрель, шанба куни 79 ёшида вафот этди. Бу ҳақда Ўзбекистон футбол федерацияси матбуот хизмати хабар берган.\n«Пахтакор» афсоналаридан бири бўлган Виталий Суюнов ушбу жамоа сафидаги фаолиятини 1960 йилда бошлаган. У саккиз мавсум давомида «Пахтакор» шарафини ҳимоя қилган ва жамоанинг асосий ҳимоячиларидан бири сифатида кўплаб ўйинларда майдонга тушган. Биргина чемпионат доирасида Виталий Суюнов «Пахтакор» таркибида 200дан ортиқ ўйинда иштирок этган. Шунингдек, у мамлакат кубоги ва кўплаб халқаро турнирларда қатнашган.\nФутболчилик фаолиятини якунлагач, Виталий Суюнов мураббий сифатида ишлайди. У 1969 йилда мураббий сифатида фаолиятини «Пахтаорол» жамоасида бошлади. 30 йилдан ортиқ давом этган мураббийлик фаолияти давомида у Ўзбекистоннинг кўплаб жамоаларида ҳамда турли ёшдаги терма жамоаларда иш олиб борди. Унинг фаолиятидаги энг ёрқин давр сифатида «Пахтакор» сафида ўйнаган йиллари ёдга олинади.


Ўзбекистон Ёзувчилар уюшмаси » Жўшқин шоир, дилкаш инсон\nАсосий Адабий танқид Жўшқин шоир, дилкаш инсон\nЖўшқин шоир, дилкаш инсон\nҲар мисраси самимий ва жўшқин шеърлари, таржималари, публицистик ва илмий ишлари билан ўзбек адабиёти ва журналистикасига муносиб ҳисса қўшган, қисқа умри давомида халқнинг севимли шоири, талабаларнинг меҳрибон устози сифатида ҳурмат ва эътибор қозонган Тилак Жўранинг ҳаёти, айниқса, одамийлик фазилатлари ҳақида кўп ёзиш мумкин.\nТилак Жўранинг ижоди мустабид тузумнинг тазйиқлари авж олган, оқни қора, қорани оқ дейиш оддий бир ҳолга айланиб қолган даврга тўғри келган эди.\nУ ажойиб инсон эди. Қанийди, фақат унинг ўзига хос бўлган жўшиб гапиришларини худди ўзим кўргандай тасвирлаб беришнинг имкони бўлса!.. Ҳа, Тилак Жўра ўша даврнинг ўзидаёқ мустабид тузумга ёқмайдиган ўз ички ҳиссиётларини айта олган халқпарвар ва эркпарвар шоир эди.\nФикримиз исботи учун шоирнинг қуйидаги мисраларига мурожаат қилсак:\nБўзтўрғайдай бўзлаб бошимда,\nҚора сочин кўксига ёйиб,\nАхир, шамол мендан не истар,\nЮрак, мендан нима истайсан?\nБиласан-ку, менга ҳам оғир,\nСоқов бўлиб сен билан юрмоқ.\nТилак Жўранинг шу каби шеърларида ўша даврни қора туман, қоронғулик ва тунга сифатлаш асносида тузумга бўлган муносабати ва қарашларининг ўзига хос ифодасини кўрамиз.\nШоир Шукур Қурбон Тилак Жўранинг “Сайланма”сига ёзган сўзбошисида унинг устози ўайбулла ас-Саломнинг бир фикрини келтиради: “Қиёфада қуёш акс этганини кўрганмисиз?”. Шоир Тилак Жўра шеърларида халқ қиёфаси акс этарди.\nАлдаб келдим ўзимни ўзим —\nМеники деб бу қизил гуллар,\nМеники деб ҳар айтган сўзим.\nМеникидир ҳар айтган сўзим.\nНима қилай, ахир уларни,\nЎзимники бўлмасам ўзим?\nАгар бирор ғайримиллат кишиси сиздан: “Ўзбеклар қандай миллат? Тушунтира оласизми?” деб сўраб қолса, узоқ чайналиб тушунтиргандан кўра, Тилак Жўра шеърларини ўқитиш керак уларга, Тилак Жўра ҳаётини сўзлаб бериш керак. Унинг юриш-туришида, фикрлашида, гапириш оҳангида, қарашида, кулишида, йиғлашида, бировни суйишида қандайдир соф, бетакрор ўзбеконалик бор эди.\nЭ, унинг ҳалимлиги… Э, унинг кулишлари… Э, унинг бу ғаддор дунё одамларига ўхшамаслиги… Тилакмисан, Тилак эди. Жўравозлигини айтмайсизми! Чўнтагида ҳемири йўғу ўзининг, э, унинг ҳотамтойлиги… Бировдан қарз кўтариб, бошқа бир ҳожатманд кишининг ҳожатини чиқазишлари… Жонини сўрасангиз — қўшқўллаб узатарди. Иссиқ жонини-я! Устига раҳмат ҳам айтиб қўярди. Биз-чи, биз? Унга юрак қўримизни бера олдикми? Ёлғиз қолдирмадикми? Садоқатига хиёнат қилмадикми?..”\nТилак Жўранинг одамийлиги, самимийлиги, тўғрисўзлиги, дўстга содиқлиги, барчага бирдай меҳр кўрсата олиш, ўзгалар дардини ўз дардидай қабул қила олиш каби хислатлари унинг узоқ йиллар мобайнида факултет касаба уюшмаси қўмитасининг аъзоси, қўмита раиси сифатида олиб борган жамоатчилик ишларида яққол кўринади. У факултет жамоасини, айниқса, талабаларнинг ижтимоий ҳимояси масалаларига, уларнинг ўқиш ва яшаш шароитларини яхшилаш, ўқишдан бўш вақтларини самарали ва мазмунли ўтказишлари учун доим елиб-югурар, талабалар ётоқхоналарида таниқли шоир ва ёзувчилар, машҳур санъаткорлар иштирокида давра суҳбатлари ташкил этишдан чарчамасди.\nУ озодлик ва эрк, Ватанга муҳаббат, миллатпарварлик руҳидаги шеърлари билан халқни озодлик сари етаклаган зиёлилардан эди. Шоирдан халқимизга салмоқли мерос қолди: “Райҳон”(1977), “Олам остонаси”(1980), “Юлдузлар табассуми”(1981), “Чорраҳадаги уй”(1983), “Сандувоч”(1988), “Руҳият”(1990), “Сайланма”(2011) номли шеърий китоблари, турк, озарбойжон, арман, француз, тожик, туркман, қиримтатар ва уйғур шеъриятидан таржималари, “Ҳозирги турк шеърияти”, “Нозим Ҳикмат ва Ўзбекистон” сингари илмий асарлари шулар жумласидандир.\n1994 йилнинг апрелида вафот этган Тилак Жўра ҳақида асарлар ёзилмоқда, ҳужжатли филмлар олинмоқда, ижоди ҳақида илмий ишлар қилинмоқда. Бир сўз билан айтганда, Тилак Жўра орамизда, у биз билан яшамоқда.


ХАЭА Теҳрон режасидан ташвишда\n18 октябр 2021, Тошкент вақти: 09:35\nХалқаро атом энергияси агентлиги (ХАЭА) ихтиёридаги информациянинг Эрон ядровий каллаклар яратиш устида иш олиб бораётгани эҳтимоли ҳақида гапиришга асос бераётганидан ташвишда.\nБу ҳақда агентлик пайшанба куни баёнот берди.\nБу тахлит ташвишли баёнот ХАЭАдан биринчи марта чиқиши.\nАгентликнинг бу баёнотидан сўнг АҚШ Давлат департаменти вакили Теҳроннинг ядровий соҳадаги фаолиятидан Вашингтон ташвишланишда давом этаётганини изҳор этди.\nЭрон ўз ядровий дастуридан тинч мақсадлар кўзланганини таъкидлаб келади.


Вазирлик Тошкентда талабалар ўртасида юз берган оммавий жанжал тафсилотларини очиқлади | Qalampir.uz\nВазирлик Тошкентда талабалар ўртасида юз берган оммавий жанжал тафсилотларини очиқлади\nЖамият\t14 Март 18:02 27611\nАввал хабар берганимиздек, 13 март Тошкент шаҳридаги Сингапур менежментни ривожлантириш институтида хорижий олий таълим муассасалари талабалари ўртасидаги спорт мусобақасида оммавий муштлашув содир бўлди.\nОлий ва ўрта махсус таълим вазирлиги талабалар жанжали юзасидан расмий маълумот берди.\nУнга кўра, пойтахтдаги 10 та хорижий ва нодавлат олий таълим муассасаси жамоалари ўртасида мини-футбол бўйича анъанавий 16-Талабалар лигаси ўтказилган.\nМусобақада Тошкент шаҳридаги Сингапур менежментни ривожлантириш институти ва Тошкент шаҳридаги Халқаро Вестминстер университети жамоаси ўзаро баҳс олиб борган. Ўйиннинг иккинчи тайми тугашига бир дақиқа қолганда тўп майдон ташқарисига чиқиб кетган ва ўша вазиятда икки футболчи-талаба тортишиб қолган. Футболчиларининг ўзаро тортишувига трибунадаги мухлислар майдонга тушиб қўшилишган ва оқибатда тортишув кенгайган.\nҲакамлар томонидан ўйин тўхтатилиб, институт хавфсизлик хизмати ходимлари зудлик билан талабаларни ажратган ва тинчлантирган. Тортишувда ҳеч бир талаба тан жароҳати олмаган. Ўйинчилар бир-биридан узр сўраб, ўзаро келишиб олган.\n“Ҳолат акс этган видеотасвирлар ижтимоий тармоқларда тарқалиб, кенг жамоатчилик орасида қизғин муҳокамаларни келтириб чиқарди. Турли баҳс-мунозаралар жараёнида аслида талаба-ёшлар ўртасида бўлган ўзаро тортишув моҳиятидан узоқлашиб, оммани чалғитувчи нотўғри талқин, хато маълумотлар юзага келди.\nУшбу ҳолат тезкорлик билан назоратга олиниб, унинг келиб чиқиш сабаблари ўрганилди, мусобақани ўтказишга масъул бўлган раҳбар-ходимлар ҳамда иштирокчи-талабаларнинг ҳаракатига баҳо берилди.\nМазкур ҳолатнинг келиб чиқишига сабабчи бўлган мутасаддилар ва талабаларга нисбатан интизомий чоралар кўрилади”, дейилади вазирлик ахборотида.\nАввалроқ, Бухоро давлат универстетида ишловчи ўқитувчи талабалари байрамда унга “арзон” совға бергани учун уларга пўписа қилиши ортидан ишдан олингани ҳақида хабар берган эдик.\n12 Май 14:42 29437\n14 Май 17:53 27899\n12 Май 11:12 19541\n12 Май 09:23 18992


14:05 20.02.2019 Ҳавола олиш\nТОШКЕНТ, 20 фев — Sputnik. Тошкент ИИББ ходимлари ўтган йилнинг ноябрь ойидан шу кунга қадар шаҳарда 2036 кишининг биометрик паспорти йўқлиги, улардан 31 нафари эса СССР паспорти билан юрганини аниқлади.\nБир оиланинг собиқ СССР паспортларини биометрик паспортларга алмаштириб бериш ҳақидаги мурожаати текширув ўтказиш учун сабаб бўлди. ИИББ Миграция ва фуқароликни расмийлаштириш бошқармасига тегишли текширув ўтказиш ҳақида кўрсатма берилади.\nХабарда қайд этилишича, 1760 фуқарога, шу жумладан, 14 нафар СССР паспорти билан юрган шахсларга янги паспорт қилиб берилган.\nЭслатиб ўтамиз, Ўзбекистонда 2019 йил 1 январ санасидан фуқароларга хорижга чиқишга рухсат берадиган стикер бекор қилиниб, хорижга чиқиш биометрик паспорти жорий қилинди. Янги ҳужжатни олиш учун фуқаролар яшаш манзили бўйича ИИВ органларига мурожаат этишлари, анкета-аризани тўлдиришлари, фотосурат, паспорт нусхаси ва военкоматдан маълумотнома (ҳарбий хизмат мажбурий бўлган шахслар учун) топширишлари керак бўлади. Давлат божи - энг кам иш ҳақининг 150%ни ташкил қилади. Ҳужжат 10 кун ўтгач тайёр бўлади. Вояга етмаганлар янги паспорт билан 5 йилгача, 16 ёшдан катталар - 10 йил муддатгача чегарани кесиб ўтишлари мумкин.


Дарданелл бўғозида круиз лайнери танкер билан тўқнашиб кетди\n10:02 / 27.06.2015\nГрециянинг Миконос оролидан Истамбулга кетаётган Celestyal Crystal круиз лайнери Pimlico танкер билан тўқнашиб кетди.\nТўқнашув Дарданелл бўғозининг шимолий қисмида юз берди. Тўқнашув оқибатида лайнернинг бир неча йўловчиси жароҳат олди, деб хабар бермоқда ТАСС ахборот агентлиги.\n“Олинган маълумотларга кўра, танкердаги резервуарлар шикастланган, улар ичидаги суюқлик оқиб чиққан, оқиб чиққан суюқлик миқёси номаълум. Маълумотларга кўра, тўқнашув иккала кема айби билан содир бўлган, кемалар ҳаракатини бошқариш маркази уларни тўқнашув хавфи борлигидан хабардор этган”, дейилмоқда Совфрахт денгиз бюллетени интернет-нашри берган хабарда.\nКруиз лайнерида 853 нафар йўловчи ва 382 нафар кема экипажи бўлган. Тўқнашув маҳаллий вақт билан 01.25 да содир бўлган. Pimlico танкери Туапседан Мальтага кетаётган бўлган. Иккала кема ҳам Галлиполи яримороли яқинида лангар ташлади.


2035 йилга келиб Арктика музсиз қолиши мумкин - олимлар — Sof.uz\n2035 йилга келиб Арктика музсиз қолиши мумкин - олимлар\n12.08 11:53 245 Илм-фан\nБританиялик олимлар томонидан ўтказилган тадқиқот 2035 йилга келиб Арктика музлари бутунлай эриши мумкинлигини кўрсатди, - деб ёзади Британиянинг Daily Mail нашри.\nОлимлар иқлимни моделлаштириш воситасидан фойдаланиб 127000 йил олдин Арктиканинг исишга қандай муносабатда бўлганлиги моделини яратдилар. Олинган натижалар келажак учун прогнозларни яратишда ишлатилган. Мутахассислар Шимолий Муз океанидан музнинг 15 йил ичида йўқ бўлиб кетиши эҳтимолини аниқладилар.\nСунъий йўлдош маълумотлари шуни кўрсатадики, Арктика музларининг майдони ҳар ўн йилда 13 фоизга қисқармоқда. Буларнинг ҳаммаси баҳорги кучли қуёш туфайли, иссиқликни ўзлаштирадиган ва исишга ҳисса қўшадиган сув ҳавзаларини яратади. Шунга ўхшаш эффект юз минг йил олдин музларнинг эриши асосий омилларидан бири бўлди.\nОлимларнинг фикрига кўра, Арктикадаги муз дунё экотизимида муҳим рол ўйнайди ва унинг эриши нафақат денгиз сатҳини оширади, балки кўплаб ҳайвонлар турларини уйсиз қолдиради.\n"2035 йилга келиб денгиз музини йўқотиш истиқболи бизни қисқа вақт ичида кам углеродли дунёга эришиш тўғрисида ўйлашга мажбур қилиши керак", деди тадқиқот муаллифларидан бири "Nature Climate Change" журналида чоп этилган мақоласида.\nАввалроқ, НАСА бутун дунё миқёсидаги офат кўламини видео орқали кўрсатган эди. ICESat-2 сунъий йўлдошидан олинган маълумотлардан фойдаланиб, олимлар сўнгги 16 йил ичида муз қопламининг ўзгаришини моделлаштиришди.\n28.09 22:08 2125\n30.09 14:59 1811\n30.09 11:20 1199\n29.09 10:29 1171\n29.09 12:28 1063\nГрета Тунберг миллион евро мукофот пул олди ва уни бериб юборишга қарор қилди\n22.07 18:54 209 Жаҳон\n“Адашяпмиз деб умид қиламиз”: иқлим исишининг “даҳшатли башоратлари” маълум қилинди\n18.02 15:41 2453 Жаҳон\nСуратлар сўзлаганда: иқлим ўзгараётганини кўрсатувчи 15 та расм (фото)\n23.01 21:03 2197 Жаҳон\n19.10 13:22 444


Президент маслаҳатчиси Навоийдаги мактабларга китоб совға...\n27.03.2019 11:35 0 1750\nЖойларда «Book challenge» лойиҳаси давом этмоқда.\nЖорий йилнинг 19 март куни Президент Шавкат Мирзиёев томонидан ўтказилган йиғилишда ижтимоий, маънавий-маърифий, санъат ва спорт соҳаларидаги ишларни янги тизим асосида йўлга қўйиш бўйича 5 та муҳим ташаббусни илгари сурган эдилар. Ушбу ташаббуснинг тўртинчиси ёшлар маънавиятини юксалтириш, улар ўртасида китобхонликни кенг тарғиб қилиш бўйича тизимли ишларни ташкил этишга йўналтирилган.\nЮртбошимиз хайрли ташаббусни илгари суриб, раҳбарларни мактаб кутубхонасига китоб совға қилишга чорлаган эди. Мазкур ташаббусни мамлакатимизда фаолият олиб бораётган раҳбарлар қўллаб-қувватлаб, ўқув даргоҳларига китоблар совға қила бошлади.\nБугун Президент маслаҳатчиси Абдужаббор Абдувоҳидов ва Навоий вилояти раҳбарлари томонидан Нурота туманидаги 57-умумтаълим мактаби ҳамда 50 дона турли номдаги бадиий адабиётлар совға қилинди.\nДавлатимиз раҳбари ижтимоий, маънавий-маърифий соҳалардаги ишларни янги тизим асосида йўлга қўйиш бўйича 5 та муҳим ташаббусни илгари сурдилар. Ушбу ташаббуснинг тўртинчиси ёшлар маънавиятини юксалтириш, улар ўртасида китобхонликни кенг тарғиб қилиш бўйича тизимли ишларни ташкил этишга йўналтирилган. Президентимиз томонидан ҳар бир раҳбар ўзи ўқиган мактабига 10 донадан китоб олиб беришлари ташаббуси илгари сурилди.\nБугун Навоий шаҳридаги Алишер Навоий номидаги ўзбек тили ва адабиётига ихтисослаштирилган давлат умумтаълим мактабига Тошкент ва Навоий вилоятидан ташриф буюрган бир гуруҳ меҳмонлар томонидан 50 дона турли номдаги бадиий адабиётлар совға қилинди.\nпрезидент маслаҳатчиси китобхонлик\nИқтисодиёт 16/09, 13:19\nЖамият 09/09, 19:08\nПолковник Абдураҳим Мўминов Президент маслаҳатчисига биринчи ўринбосар бўлди


05:00 / 02.03.2017 1741 pdf Ўқиш режими + -\nБизнинг тилимизда ижобий маънода ишлатиладиган «садоқат», «содиқлик», «ростгўйлик» каби сўзлардан кўзланган маъно арабчада «сидқ» шаклида бўлади ва сўзда бўлсин, бошқа нарсаларда бўлсин «қувват» маъносини англатади. Бу сўз кизб – ёлғоннинг зиддидир. Ёлғон ботил бўлгани учун кучсиз, сидқ ҳақ бўлгани учун қувватли бўлган. Уламоларимиз сидқнинг ҳақида бир бирини тўлдириб келадиган бир неча таърифлар айтганлар.\nРоғиб раҳматуллоҳи алайҳ «Муфрадот»да: «Сидқ гапнинг виждонга ва хабарини берилаётган нарсага баробар тўғри келишидир. Бу шартлардан бирортаси йўқолса сидқ тугал бўлмайди», деган (277 – бет).\nЖуржоний «Таърифот»да: «Сидқ ҳукмнинг воқеъга тўғри келишидир. У ёлғоннинг зиддидир», деган (132 – бет).\nЖунайд раҳматуллоҳи алайҳдан сидқ ва ихлос ҳақида «икковлари бирми ёки ораларида фарқ борми» деб сўралганда: «Ораларида фарқ бор. Сидқ аслдир. Ихлос фаръдир. Сидқ барча нарсанинг аслдир. Ихлос фақат амаларни бошлагандан кейингина бўлади. Амаллар икковисиз мақбул бўлмайди», деган (Далилул Фолиҳийн. 202 – бет).\nУламоларимиз сидқнинг турлари учта бўлишини айтганлар:\n1. Гап сўздаги содиқлик.\nБунда гап сўз амалга тўғри келиши кўзда тутилган.\nРасулуллоҳ саллоллоҳу алайҳи васаллам содиқларнинг имоми бўлганлар. У зотнинг энг машҳур сифатларидан бири «Содиқ» бўлган. Набий саллоллоҳу алайҳи васалламда сидқ сифати барча тарафдан мукаммал тарзда намоён бўлган.\nАбдуллоҳ розияллоҳу анҳудан ривоят қилинади: У киши айтадиларки: «Бизга Расулуллоҳ саллоллоҳу алайҳи васаллам ҳадис айтдилар. У зот содиқу масдуқдирлар: «Сизнинг ҳар бирингизнинг халқ қилиниш моддаси онасининг қорнида маний ҳолида қирқ кун жам қилинади. Сўнгра ана шу мислича алақа (зулуксимон қон) бўлади. Сўнгра ана шу мислича музға(чайналган гўшт) бўлади. Сўнгра ичига руҳ пуфланади. Ва тўрт калима; ризқи, ажали, амали ва бадбахт ёки некбахтлигини ёзиш амр қилинади. Ундан бошқа илоҳи маъбуд йўқ зот билан қасамки, бирингиз аҳли жаннатнинг амалини қилиб келиб, ўзи билан жаннат орасида бир аршин қолганда, ундан ўша китоб ўзиб кетиб, дўзах аҳлининг амалини қиладида, унга киради. Албатта, бирингиз дўзах аҳлининг амалини қилиб келиб, ўзи билан дўзах орасида бир аршин қолганида, ундан ўша китоб ўзиб кетиб, аҳли жаннатнинг амалини қилади-да, унга киради», дедилар». Тўртовлари ривоят қилган.\nУшбу ҳадиснинг муқаддимасида ровий Абдуллоҳ ибн Масъуд розияллоҳу анҳу ҳабиб Пайғамбаримиз Муҳаммад саллоллоҳу алайҳи васалламнинг ҳар бир сўзлари рост, тасдиқланган зот эканликларини таъкидлаб қўймоқдалар. У кишининг:\n«У зот содиқу масдуқдирлар», деган гаплари шу маънони ифода қилади.\nСодиқлик сифати Муҳаммад саллоллоҳу алайҳи васалламнинг энг машҳур, энг кўп тарқалган сифатларидан бири эканлиги яхши маълум.\nМасдуқликлари эса, яъни, ростгўйликлари тасдиқланган зот эканликлари ҳам худди шундоқ маълум ва машҳурдир.\nРовийнинг аввал бу сўзларни айтиб олиб, кейин ўзлари эшитган ҳадисни ривоят қилишга киришишларидан мақсадлари, бу ҳадисда келадиган маъноларга шак-шубҳа бўлмаслиги керак, деганларидир.\nРасулуллоҳ саллоллоҳу алайҳи васалламнинг энг яқин саҳобалирдани бирлари «сиддиқ» лақабини олганлар.\nПайғамбар соллаллоҳу алайҳи васаллам исро ва меърож қилганларида мушриклар бу гапларга умуман ишонмасдан масхара қилиб кулдилар.\nБир гуруҳ одамлар Ҳазрати Абу Бакр розияллоҳу анҳу олдиларига югуриб боришди. У киши хабарни эшитгандан сўнг:\n«У зот шу гапларни айтдими?» деб сўрадилар.\nСиддиқ сидқи кўп одам дегани. Баъзилар, ундан асло ёлғон содир бўлмаган одам сиддиқдир, деганлар.\nОятнинг аввалида мусулмон одамга лозим бўлган гўзал сифатлар зикр қилиниб, охирида мазкур олиймақом сифатларга эга бўлганларни:\nШундай қилиб, Аллоҳ битта оятда эътиқод асосларини, жон ва мол ибодатларини бирлаштириб, бир-биридан ажрамайдиган қилиб, уларнинг ҳаммасига «яхшилик» деб сарлавҳа қўйибди.\nАллоҳ таоло «Ҳужурот» сурасида: «Албатта, ҳақиқий мўминлар Аллоҳга ва Унинг Расулига иймон келтирган, сўнгра шубҳа қилмаган ва Аллоҳнинг йўлидан моллари ва жонлари ила жиҳод қилганлардир. Ана ўшалар, ўшаларгина (иймонида) содиқлардир», деган (15-оят).\nДемак, ушбу ояти кариманинг бошида айтиб ўтилган сифатларнинг ҳақиқий эгаларинигина мўминлар деса бўлар экан. Ана ўшаларгина иймонида содиқлар, ақийдасида содиқлар, мен мўминман деган гапларида содиқлар. Ҳа,\n«Ана ўшалар, ўшаларгина (иймонида) содиқлардир».\nСўзларида, ишларида, ниятларида ва иймонларида садоқатли эркак - аёллар содиқлардир. Сўзда садоқатли бўлиш рост сўзлаш, ёлғон гапирмасликдир. Содиқлик гўзал сифатдир. Ҳар бир эркак-аёл учун олий сифатлардан бўлиб келган. Содиқлик иймоннинг аломатидир. Ким содиқ бўлса, нажотга эришади.\nАллоҳ таоло «Нисо» сурасида: «Ким Аллоҳга ва Расулга итоат қилса, бас, ана ўшалар Аллоҳ неъмат берган набийлар, сиддиқлар, шаҳидлар ва солиҳлар билан биргадирлар. Ва уларнинг рафиқлари қандай ҳам яхши! Бу Аллоҳдан бўлган фазлдир ва билгувчиликда Аллоҳнинг Ўзи кифоя қилур», деган (69-70-оятлар).\nУшбу оятни ўқиган ҳар бир киши қалбида Аллоҳга ва Пайғамбарга соллаллоҳу алайҳи васаллам итоат қилиш истаги туғилиши ва кучайиши турган гап. Чунки ўзини билган, эси бор ҳар бир одам учун набийлар, сиддиқлар, шаҳидлар ва омма мусулмонлар ичидан етишиб чиққан солиҳлар (яхши ишлари ила машҳур бўлган кишилар) билан бирга бўлишдан ортиқ бахт йўқ! Бу бирлик, албатта, жаннатда бўлади.\nЖаннатдаги мақомларда эса, мазкур бахтиёр тоифаларнинг мақоми энг юксак мақомлардир. Бу дунёда, баъзи бир солиҳлар билан бир марта кўришиб қўйган, бирорта мажлисда бирга бўлган кишилар умр бўйи ёдлаб, фахрланиб юрадилар. Бу оятда зикр қилинаётган биргалик эса, у дунёда, бир эмас, барча набийлар, сиддиқлар, шаҳидлар ва аҳли солиҳлар билан абадий бўлади.\nАллоҳ таоло «Моида» сурасида: «Аллоҳ: «Бу кун, ростгўйларга ростгўйликлари манфаат берадиган кун. Уларга остидан сувлар оқиб турган жаннатлар бор, унда абадий-боқий бўлурлар. Аллоҳ улардан рози бўлди. Улар Аллоҳдан рози бўлди. Бу эса улуғ ютуқдир», деди», деган (119-оят).\n«Бу-кун, ростгўйларга ростгўйликлари манфаат берадиган кун».\nЯъни, қиёмат куни иймонлиларга дарахтлари остидан анҳорлар оқиб турган жаннатлар бор. Улар мазку жаннатларда абадий қолурлар.\nБундоқ бўлишида ҳеч шубҳа йўқ. Абдуллоҳ розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Сизлар ростгўйликни лозим тутинглар. Чунки ростгўйлик яхшиликка бошлайди. Яхшилик эса жаннатга бошлайди. Киши рост гапираверса ва ростгўйликни истайверишда бардавом бўлса, Аллоҳнинг ҳузурида сиддиқлардан деб ёзилади.\nСизлар ёлғондан ҳазир бўлинглар. Чунки ёлғон фужурга бошлайди. Фужур эса дўзахга бошлайди. Киши ёлғон гапираверса ва ёлғончиликни истайверишда бардавом бўлса, Аллоҳнинг ҳузурида каззоблардан деб ёзилади», дедилар».\nСиддиқ бўлиш катта бахт. Аллоҳ таоло Қуръони Каримда сиддиқларни мадҳ этган. Каззоб бўлиш катта бадбахтлик. Аллоҳ таоло каззобларни ўз душмани деб эълон қилган.\nҲасан ибн Али розияллоҳу анҳумодан ривоят қилинади: «Набий саллоллоҳу алайҳи васаллам: «Сени шакка солган нарсани қўйиб, шакка солмаган нарсага ўт. Албатта, содиқлик хотиржамликдир. Албатта, каззоблик шубҳадир», дедилар». Термизий, Аҳмад ва Ибн Ҳиббон ривоят қилган.\nАли ибн Абу Толиб розияллоҳу анҳу айтадилар: «Кимнинг одамларга уч нарсаси бўлса, одамларга унинг ҳақида уч нарса лозим бўлади. Ким уларга гапнинг содиғини айтса, омонат қўйсалар хиёнат қилмаса ва ваъда берса вафо қилса, уларга уни қалблари ила севиш, тиллари ила мақташ ва ёрдамларини аямаслик лозим бўлади» (Одобуш шраъия. 29).\nИброҳим ал-Хаввос: «Содиқни фақат фарзни адо этаётганини ва фазлга амал қилаётганини кўрасан», деган.\n5. Содиқлик амалларни кўтаради ва шанини улуғлайди.\nҲар бир бандага сўзини муҳофаза қилиши ва ростдан бошқани гапирмаслиги лозим бўлади. Бу содиқликнинг энг машҳур туридир.\nБу борадаги содиқлик ихлосга муҳтож бўлади. Бунинг барча ҳаракот ва саканотлар ёлғиз Аллоҳ таолонинг ўзигагина бўлишидан бошқа боиси йўқ. Агар унга озгина бўлса ҳам бошқа нарса аралашадиган бўлса, ниятнинг содиқлиги бузулади ва унинг эгаси козибга айланади.\nКўпинча инсон амалдан олдин азму қарор қилади. Мисол учун, агар Аллоҳ таоло менга мол берса, мадраса қураман, дейди. Худди манашу азму қарор гоҳида жазм ила содиқ бўлса, гоҳида истак ва орзудан нарига ўтмаган бўлиши мумкин. Шундан азму қарори ҳеч қандай майлсиз, иккиланишсиз ва заифликсиз тугал қувватга эга бўлган кишини содиқ дейилади.\nГоҳида нафс қарор қилиниши билан азмни амалга оширишга киришади. Гоҳида эса шаҳватлар ғолиб келиб азму қарорга амал қилиш қийинлашиб қолади. Аҳдига вафо қилганларгина содиқлар бўлади олади.\nАллоҳ таоло «Аҳзоб» сурасида: «Мўминлардан Аллоҳга берган ваъдаларига содиқ қолган кишилар бордир. Бас, улардан баъзилари ажалини топди. Баъзилари эса, интизор бўлиб турибдир. Улар бирор нарсани алмаштирмадилар», деган (23-оят).\nЯъни, мўминлар ичида Аллоҳ таолонинг йўлида жонини фидо қилишга аҳду паймон берган, азму қарор қилган кишилар бор. Улар мунофиқ ва иймони заифлар каби қўрқоқлик қилмайдилар. Собитдан, у амакиси Анасдан, У Ҳишомдан ривоят қилинади: «Ушбу оятда назарда тутилган кишилардан бири Анас ибн Назр розияллоҳу анҳу Бадр урушида қатнашмай қолган эди. Бу иш унга жуда оғир ботди.\n«Расулуллоҳ соллаллоҳу алайҳи васаллам иштирок этган биринчи урушда ғойиб бўлдимми?!» деб афсусланиб юрарди. Шу билан бирга: «Агар Аллоҳ таоло кейинчалик менга бир урушни кўрсатса, менинг нима қилишимни Аллоҳнинг Ўзи кўради», дер эди.\nУҳуд уруши куни Анас ибн Назр розияллоҳу анҳу ҳам Расулуллоҳ соллаллоҳу алайҳи васаллам билан урушга чиқди. У йўлда кетаётиб Саъд ибн Муоз розияллоҳу анҳуни учратди ва унга: «Эй Абу Амр! Оҳ! Оҳ! Жаннатнинг ҳиди қаёқдан келмоқда! Мен уни Уҳуд томондан келаётганини сезяпман!» деди. Урушга кириб, шаҳид бўлгунича жанг қилди. Унинг жасадидан саксондан ортиқ найза, қилич ва камон ўқи изларини топдилар. Унинг синглиси Рубаййиъ бинти Назр: «Акамни фақат бармоғидан таниб олдим, холос», дерди.\nБас, ушбу оят нозил бўлди: «Мўминлардан Аллоҳга берган ваъдаларига содиқ қолган кишилар бордир. Бас, улардан баъзилари ажалини топди. Баъзилари эса, интизор бўлиб турибди. Улар бирор нарсани алмаштирмадилар».\nБунда банда ташқаридаги амали ичкарисида ўзида бўлмаган сифатга далолат қилиб қолмаслиги учун жидди жиҳод қилади. Ичида бори ташқарига чиқишига эришади. Баъзи кишилар ташқаридан намозни хушуъ билан ўқиётгандек бўлиб кўринади. У буни одамлар кўрсин учун қилмайди. Аммо шу билан бирга ичи ташига тўғри келмайди. У ташқаридан хушуъ ила намоз ўқиётган бўлиб кўринсада, ичида хаёли бозорда юрган бўлади. Демак, бундай одам амалида содиқ эмас, балки козибдир.\nБу нотўғри ҳолатдан қутилиш учун киши ичи ва ташини бир хил бўлишини таъминлаши лозим.\nАбдурроҳман ибн Зайд: «Ҳасан бир нарсага амр қилса, ўшани ўзи ҳаммадан яхши қилар эди. Бир нарсадан наҳий қилса, ўшандан ўзи ҳаммадан кўра узоқда бўлар эди. Мен унинг каби ичи ташига ўхшаш одамни кўрмаганман», деган.\nБу содиқликнинг энг олий ва азиз даражасидир. Бу даражадаги содиқлик хавф, ражо, таъзим, зўҳд, ризо, таваккул, муҳаббат ва шунга ўхшаш нарсаларда бўлади.\n«Албатта, ҳақиқий мўминлар Аллоҳга ва Унинг Расулига иймон келтирган»,\nДемак, аввало, Аллоҳга ва Унинг Расулига иймон келтириш керак.\nСўнгра ушбу иймонда шак-шубҳага ўрин қолмаслиги керак.\n«…сўнгра шубҳа қилмаган…»\nОғзида мўминликни даъво қилса-ю, кўнглида Аллоҳ субҳонаҳу ва таолонинг зотига ёки сифатларига ёки сифатларидан бирортасига озгина шак ёки шубҳада бўлса, Пайғамбар алайҳиссаломга ишончсизлик қилса, бўлмайди.\nДемак, ҳақиқий иймон мўмин кишининг қалбида ишониши лозим бўлган барча нарсаларга нисбатан ҳеч қандай шак ёки шубҳа қолдирмайди. Ҳамда бу ҳолат доимий бўлади.\nИймонли киши ўз эътиқодида собит бўлган нарсаларга ҳаётида амал қилиб яшамоғи лозим. Аммо ушбу эътиқоддаги, таъсавурдаги ҳолатни воқеаликка чиқариш осон бўлмайди. Бу йўлда кўпдан-кўп тўсиқлар учрайди. Ўша тўсиқларни енгиб ўтиш учун эса, курашиш керак. Курашга мол-мулкни, ҳатто жонни фидо қилиш талаб этилади.\n«ва Аллоҳнинг йўлидан моллари ва жонлари ила жиҳод қилганлардир».\nДемак, мазкур сифатларнинг ҳақиқий эгаларинигина мўминлар деса бўлар экан. Ана ўшаларгина иймонида содиқлар, ақийдасида содиқлар, мен мўминман деган гапларида содиқлар. Ҳа,\n05:00 / 02.03.2017 1796\n05:00 / 02.03.2017 1686\nОтаонани ҳурматлаш, эъзозлаш масаласида ҳеч бир дин ёки тарбия воситаси Исломга тенг ҳам, яқин ҳам кела олмайди. Отаонанинг ҳурмати, фарзанд устидаги ҳаққи давоми...\n2363 05:00 / 02.03.2017\nАнас ибн Молик розияллоҳу анҳудан ривоят қилинади.Расулуллоҳ соллаллоҳу алайҳи васаллам.Енгиллаштиринглар, оғирлаштирманглар, сокинлаштиринг, нафрат давоми...\n1780 05:00 / 03.03.2017\nНабий солаллоҳу алайҳи васаллам таъбир қилган тушлар\nАбдуллоҳ ибн Салом розияллоҳу анҳудан ривоят қилинади.Мен тушимда боғни, боғнинг ўртасида устунни, унинг бошида ҳалқани кўрдим. Менга, кўтарил, дейилди. Мен, қодир давоми...\n2549 05:00 / 03.03.2017\n2916 12:49 / 13.08.2017


Чорраҳа очилиши яна бир бор кечиктирилди\n02:23 27 Ноябр 2020\n10:40 12.03.2017 Ҳавола олиш\nПойтахт ҳукумати "Новза" метроси ёнида жойлашган чорраҳанинг транспорт ҳаракати учун очилишини яна орқага кўчирди\nТОШКЕНТ, 12 мар — Sputnik. Муқимий ва Бунёдкор чорраҳаси очилиши Наврўз арафаси кунларига кўчирилди, деб хабар қилди "Тошшаҳартрансхизмат" компанияси матбуот-хизмати.\nҚатортол ва Муқимий кўчалари чорраҳасида светофор ўрнатилмоқда\nИлгарироқ Муқимий ва Бунёдкор кўчалари кесишмаси 23 февралга қадар ёпилгани эълон қилинган эди. Аммо сал ўтмай компания матбуот-хизмати 11 феврал куни ёпилган чорраҳанинг транспорт ҳаракати учун очилиши 2017 йил 10 мартга кўчирилди, дея хабар тарқатган эди.\n"Маълум ишларнинг давом этаётганлиги, ҳамда хавсизликни таъминлаш мақсадида, чорраҳанинг транспорт ҳаракати учун очилиши "Наврўз" байрами арафаси кунларига қўчирилди. Тирбандликни келтириб чиқармаслик мақсадида, қурилиш вақтида бошқа кўчалардан фойдаланишни сўраймиз. Юзага келтирилган ноқулайликлар учун узр сўраймиз", — дейилган айни вақтда берилган хабарда.\nБунёдкор ва Муқимий кўчалари кесишувида, метронинг "Новза" бекати яқинида узунлиги 600 метрга тенг бўлган, олти қатор йўл тушадиган янги кўприк қурилиши 2016 йилнинг 16 сентябридан бошланган эди.\nЙўл ўтказгич Наврўз байрами (21 март)да фойдаланишга топширилиши кутилмоқда.\nТошшаҳартрансхизмат, Новза, Наврўз, Бунёдкор, Муқимий


ЎзА - Нозирлар малака оширмоқда\nНозирлар малака оширмоқда\n02.03.2017 12:35 Чоп этиш версияси\nЎзбекистон Республикаси Ички ишлар вазирлиги академиясининг ўқув полигонида ҳуқуқбузарликларнинг олдини олиш бўйича нозирларни ўқитиш ва уларнинг малакасини ошириш тизимини янада такомиллаштиришга бағишланган тадбир бўлиб ўтди.\nУнда Ички ишлар вазирлиги ходимлари, юртимизнинг барча ҳудудларидаги ҳуқуқбузарликларнинг олдини олиш бўйича нозирлар, журналистлар иштирок этди.\nБугунги кунда мамлакатимизда қарийб 3900 милиция таянч пункти фаолият кўрсатиб, уларда беш мингдан зиёд профилактика нозири хизмат қилмоқда. Жиноятчилик, айниқса, ёшлар ва аёллар ўртасидаги ҳуқуқбузарликларнинг олдини олиш мақсадида умумтаълим мактаблари, касб-ҳунар коллежлари, лицейлар ва аҳоли турар жойларида семинар ва машғулотлар ўтказилмоқда.\nПрофилактика нозирлари зиммасига юкланган вазифаларига кўра юқори касб малакасига эга, замонавий педагогик, психологик билимлар ва ахборот-коммуникация технологияларини яхши ўзлаштирган бўлиши лозим.\nЎзбекистон Республикасининг 2014 йил 14 майда қабул қилинган «Ҳуқуқбузарликлар профилактикаси тўғрисида»ги қонуни ижроси доирасида Ички ишлар вазирлиги академияси ҳузурида малака ошириш курслари ташкил этилди. Ҳозирги кунда мазкур курсларда тўрт юз нафар профилактика нозири ўқитилмоқда. Ўқув полигонининг ахборот-ресурс маркази барча зарур адабиётлар, дарслик ва қўлланмалар билан таъминланган. Жанговар тайёргарлик машғулотлари спорт зали ва ўқ отиш майдонида ўтказилади.\n– Маҳалламизда 5 мингдан зиёд аҳоли истиқомат қилади, – дейди Тошкент вилоятининг Бўстонлиқ туманидаги 112-милиция таянч пункти профилактика нозири С.Асомов. – Улар орасида кўпчиликни ташкил қиладиган хотин-қизлар ва вояга етмаганлар доимий эътиборимиз марказида. Биз мактаб ўқувчиларининг давоматини текшириб, уларнинг ота-оналари билан мунтазам алоқа қилиб турамиз. Мазкур ўқув курси жараёнида янги меъёрий-ҳуқуқий ҳужжатлар билан танишдим, жисмоний ва жанговар тайёргарлигим ошди.


Қудратли Шайх Моза: қандай қилиб исёнчининг қизи Шарқнинг «қалблар маликаси» ва мода тимсолига айланди? - 10 Мая 2022 - www.SheJoT.CoM\nГлавная » 2022 » Май » 10 » Қудратли Шайх Моза: қандай қилиб исёнчининг қизи Шарқнинг «қалблар маликаси» ва мода тимсолига айланди?\nСўнгги йигирма йилликда Қатар энг либерал араб давлатларидан бирига айланди. Бу ўзгаришлар, айниқса, қатарлик аёлларнинг мавқейига таъсир кўрсатди – энди улар овоз бериш, машина ҳайдаш ва қўшни мусулмон давлатларига қараганда эркинроқ кийиниш ҳуқуқига эга бўлди. Таълим олишга рухсат берилгани туфайли ҳукуматда юқори лавозимларни эгаллаган эркаклар билан рақобатлаша оладилар. Бугунги кунда ҳатто Қатар Вазирлар Маҳкамасида ҳам аёллар бор. Мамлакатнинг бу ажойиб ўзгариши ортида эса нафақат эркак ҳукмдор, балки унинг ажойиб рафиқаси Шайх Моза ҳам турибди.\n«У (аёллар учун) эшикларни очди», — дейди яқинда Қатар университетини халқаро сиёсат йўналиши бўйича тамомлаган 22 ёшли Марям ал-Дафа. «Қатар 20 йил олдин бутунлай бошқача эди. Илгари эркаклар ҳам ўқийдиган университетга ҳужжат топширган аёл ҳақида ёмон фикрда бўлишган. Бу норма эмас эди. Энди одамлар қатарлик аёлларни аянчли ожиза эмас, балки етакчи сифатида кўришади. Қатарлик аёллар ўзларини кўрсата олмоқда ва жамият ўзгара бошлади», — дея қўшимча қилади у.\nШайх Моза бутун араб дунёсида модернизация ва тенглик учун курашувчи куч саналади. Шунинг учун 2007 йилда Forbes журнали уни дунёдаги энг нуфузли 100 нафар аёл рўйхатига киритди. У буни қандай амалга ошира олди?\nМоза бинту Носир 1959 йил 8 августда Қатар шимолидаги қирғоқ бўйида жойлашган Ал-Хор шаҳрида туғилган. Унинг отаси муваффақиятли бизнесмен ва сиёсатчи бўлиб, мавжуд тузумга очиқчасига қаршилик кўрсатиб, мамлакатнинг барча аҳолиси ўртасида бойликни адолатли тақсимлашга чақиради. Тез орада бундай мухолиф гаплари учун қамашади. Аммо қамоқ ҳам уни бу йўлдан қайтаролмайди. Аксинча, қамоқда ўтирганида олий маълумотга эга бўлади. 1964 йилда озодликка чиққандан кейин у оиласини Кувайтга кўчиришга қарор қилади.\nҚизининг шахсини шакллантиришда айнан ота муҳим рол ўйнади: у Мозага нафақат мусулмон урф-одатларини ҳурмат қилишни, балки ҳар доим ўзининг энг яхши бўлишга интилишни ўргатди; доимо ривожланиб, дунёга кенг нигоҳ билан боқди. «Мен таълимнинг кучига ишонадиган оилада туғилганман, — дейди Моза. – Отам барча фарзандларининг илимли инсон бўлиб улғайишини хоҳларди. У ҳатто инглиз тилини ўрганишимиз учун бизни Буюк Британияга ҳам юборган». Болалигида Моза шифокор бўлишни орзу қилган, аммо кейин у ижтимоий ва сиёсий фанларга қизиқиб қолади.\nБўлажак турмуш ўртоғи билан учрашув\nЧет элдаги мактабни тугатгач, Моза олий маълумот олиш учун ватанига қайтишга қарор қилади. Қатардаги талаба қизларга бўлган муносабатни ҳисобга олганда, бу хавфли қарор эди. Аммо отасига муносиб қиз бўлган Моза қийинчиликлардан қўрқмайди. 1977 йилда у Қатар институтининг сиёсатшунослик йўналишига ўқишга кирди. Ва кўп ўтмай, унинг келажакдаги ҳаётини белгилаб берадиган учрашув юз берди.\nАқлли ва чиройли талаба Қатар валиаҳд шаҳзодаси Ҳамад ибн Халифа ал-Тани эътиборини тортди. Бироқ оталари ашаддий душман бўлганини ҳисобга олсак, унинг муҳаббатини қозониш осон эмас эди. Аммо вақт ўтиши билан Моза Ҳамаднинг ҳукмрон шайхдан тубдан фарқ қилишини, янада илғор қарашларга эга эканлигини ва эскирган режимни модернизация қилишни хоҳлашини тушунди. Умумий манфаатлар уларни бирлаштирди. Валиаҳд шаҳзода мухолифатчининг қизига турмуш қуришни таклиф қилганида, у рад эта олмади.\nШаҳзоданинг ҳаммага ўхшамаган рафиқаси\nШайх Ҳамад ибн Халифа ал-Тани ва Шайх Моза, 2010 йил\nҚатар қироллик оиласининг аъзоси бўлганида, Моза атиги 16 ёшда эди. Кейинги йилларда у сарой одобининг барча нозик жиҳатларини ўрганди, еттита меросхўрни дунёга келтирди, ҳатто Ҳамаднинг яна иккита хотини — кундошлари билан дўстлашди. Афтидан, Моза бутун умрини турмуш ўртоғи соясида ўтказишга ўрганган мусулмон аёллардан бирига айланган эди. Лекин бундай эмаслиги тез орада аён бўлди. Мозанинг етакчилик фазилатлари ва ақли унга доим четда қолишига имкон бермасди. Шунинг учун у саройдаги мавқейини мустаҳкамлаб, соядан ташқарига чиқа бошлади.\nДастлаб Моза ўқишни давом эттирди. У Қатар институтида бакалавр даражасини олди, шундан сўнг Ҳамад ибн Халифа университетида давлат сиёсати бўйича магистрлик мутахассислигини муваффақиятли ўзлаштирди (кейинчалик у Техас университети, Карнеги Меллон университети, Лондон Империал коллежи ва Жоржтаун университетининг фахрий доктори унвонига сазовор бўлди). Ўшанда валиаҳд шаҳзода Мозани бошқа хотинларидан ажралиб туришини пайқади: унинг донолиги, жасорати ва меҳнатсеварлигига қойил қолди. Бундан ташқари, Ҳамад араб оилалари учун жуда ғайриоддий бўлса-да, унинг фикрини тинглашни бошлади. Кўплаб тарихчилар ва журналистлар Моза 1995 йилда Қатарда содир бўлган воқеаларда муҳим рол ўйнаган деб ҳисоблашади.\nЯнги биринчи хонимнинг дебюти\n1990 йилларнинг ўрталарига келиб, Шайх Халифа ибн Ҳамад ал-Сонийнинг жамоатчилик томонидан қўллаб-қувватланиши сусайди. Унинг ўғли асосий давлат институтларини модернизация қилиш орқали мамлакатни гуллаб-яшнатиш учун вазиятдан фойдаланиб қолмоқчи бўлди. 1995 йилнинг ёзида шайх Швейцарияга таътилга кетганида, Ҳамад ибн Халифа ал-Тани ўзини Қатар ҳукмдори деб эълон қилди. Бу давлат тарихида янги саҳифа очган «қонсиз тўнтариш» эди. Кейинги йилларда Ҳамад кўплаб иқтисодий ва ижтимоий ислоҳотларни амалга оширди, янги конституцияни тасдиқлади ва табиий газ ишлаб чиқаришни кўпайтириш масаласини ҳал қилди (Қатарни дунёда аҳоли жон бошига тўғри келадиган даромад 90 000 доллардан юқори бўлган давлатга айлантирди).\nҲамаднинг давлат раҳбари сифатида қабул қилган илк қарорларидан бири Қатар Таълим, фан ва ижтимоий тараққиёт жамғармаси (Қатар Foundation)ни ташкил этиш эди. Шайх Моза унинг раиси ва мафкуравий илҳомлантирувчиси бўлди. «Бизда бойлик бор, шунинг учун пулимизни билимга асосланган жамият яратиш учун ишлатмаслик катта аҳмоқлик бўлади», — деди у донолик билан. Унинг сўзларига кўра, эри уни тўлиқ қўллаб-қувватлаган. Шайх Моза табассум билан: «У узоқни кўра биладиган одам, — дейди. — У ҳар доим таълим билан боғлиқ ташаббусларни маъқуллайди». 25 йилдан ортиқ вақт давомида шайхнинг рафиқаси ушбу жамғармага раҳбарлик қилиб, жамоат тадбирларида унинг манфаатларини ҳимоя қилиб келади. Унинг Қатардаги фаолияти туфайли дунёга машҳур университетларнинг филиалларини очиш ва мамлакатнинг барча аҳолиси учун таълим олиш имкониятини таъминлаш мумкин бўлди.\nШайх Моза Шарқдаги ҳарбий можаролардан жабрланган қизлар билан суҳбатлашмоқда, 2012 йил\n2003 йилда Шайх Мозанинг хизматлари халқаро майдонда юқори баҳоланди ва у ЮНЕСКОнинг асосий ва олий таълим бўйича махсус элчиси лавозимига таклиф қилинди. Моза мамнуният билан рози бўлди, чунки у нафақат ўз мамлакатига, балки бошқа халқларга ҳам фойда келтирмоқчи эди. Шайх Моза, шунингдек, EAA (Education Above All) жамғармасига асос солган бўлиб, ҳозиргача 10 миллион нафар ночор ёшларнинг оёққа туришига ёрдам берган.\nЖамғарма иши доирасида Қатар шайхининг турмуш ўртоғи Учинчи дунёнинг кўплаб мамлакатларига ташриф буюрди. «Яқинда мен Бангладеш, Ғазо сектори ва Кениядаги таълим лойиҳалари билан танишдим, — дейди у. — Доимий равишда тошқинлар содир бўладиган ва аҳолиси жуда ёмон шароитда яшайдиган Бангладешда «сузувчи мактаблар» жорий этилди. Улар болаларни тўплайдиган автобус ва таълим берадиган синфнинг иккиламчи мақсадига хизмат қилади. Бу инновацион ва илҳомлантирувчи ечим. Мен танишган болалар ўрганишдан жуда хурсанд бўлишди. Ахир, уларнинг ота-оналари бундай имкониятга эга эмас эдилар!\nШайх Моза суриялик қочқинлар лагеридаги болалар билан, 2014 йил\nҒазо секторида ўқув материаллари етишмаслиги, доимий ўққа тутилиш, ота-оналар ҳар гал мактабга борганларида фарзандлари ҳақида қайғураётган блокададаги ҳаётнинг мураккаблигини ўз кўзим билан кўрганман. Бу болалар жуда қийин даврни бошдан кечиришмоқда, лекин улар ўқиш учун мавжуд бўлган барча имкониятлардан фойдаланадилар. Кенияда эса қочқинлар лагерига ташриф буюрдим, у ерда 6 ёшдан 20 ёшгача бўлган 168 нафар бола деярли пол ва деворсиз синфда таълим олмоқда».\nБу каби болалар ва уларнинг ота-оналари учун Шайх Моза зулмат оламида ёруғлик нурига айланди. Ахир бу ажойиб аёл уларга ҳатто орзу қилишга журъат этолмаган имкониятларни берди. Шарқнинг «Қалблар маликаси» болакай билан бўлган суҳбатни эслаб, шундай дейди. «У менга ўзининг «сеҳрли» карточкаларини кўрсатди ва агар дунёда бирор нарсани ўзгартира олганида, барча одамларни меҳрибонроқ қилишини айтди», деб эслайди у. «У каби болалар жуда шикастланган. Улар одамларга бўлган ишончни йўқотган. Бу бола ҳеч қачон меҳрибонлик кўрмаган, шунинг учун меҳр унга «сеҳрли» нарсадек туюлади».\nШайх Моза ва қиролича Елизавета, 2010 йил\nАста-секин Шайх Моза Шарқнинг энг нуфузли жамоат арбобларидан бирига айланди ва кўплаб нуфузли мукофотларга сазовор бўлди (жумладан, Британия империяси қўмондон хоними ордени). У эрига халқаро зиёфатларда ҳамроҳлик қилган, ҳатто бир ўзи чет эл сафарларига ҳам борган (Қатар қироллик оиласидаги аёллар ҳеч қачон бундай қилмаган). Бироқ Шайх Мозанинг айтишича, у ҳеч қачон урф-одатларни бузиш мақсад қилмаган. «Буларнинг барчаси табиий равишда содир бўлди — бу (қабул қилинган меъёрларни) бузиш учун эмас эди, — деб тушунтиради у. — Шунчаки эрим менга, менинг ишимга ва ижобий ўзгаришлар олиб боришимга ишонади. У менда муносиб шерикни кўради».\nШайх Моза ва шахзода Чарльз, 2010 йил\nМоза ҳеч қачон ҳижоб киймайди, бунинг ўрнига замонавий ва нафис рўмолларни афзал кўради. Унинг гардеробида Chanel, Hermès, Ralph Russo, Stephane Rolland, Jan Pol Gaultier ва Valentino каби жаҳон брендларининг либослари бор. Шайх Мозанинг тан олишича, у чиройли оёқ кийимларни жуда яхши кўради, улар орасида Christian Louboutin пойабзаллари унинг севимлисига айланган. Бундан ташқари, у стилистлар хизматидан фойдаланмасдан мустақил равишда ўзининг образларини ярата олади. «Шунчаки, менинг нима исташимни тушунадиган одам йўқ», — деб тушунтиради у жилмайиб.\nЭркакларни бўйсундирган аёл\nШайх Ҳамад ибн Халифа ал-Тани ва Шайх Моза, 2010 йил''\nШайх Моза донишманд аёл сифатида ўз келажаги ҳақида олдиндан қайғурган. У эрининг бошқарувида экан, ўзини хавфсиз деб биларди. Аммо кейинги шайх (Ҳамаднинг биринчи хотинидан тўнғич ўғли) тахтга ўтиргандан кейин унинг тақдири қандай бўлади? Моза кўп йиллик меҳнатининг самарасини хавф остига қўйишига йўл қўя олмади. Шунинг учун у эридан келажакдаги ворис номзодини қайта кўриб чиқишни талаб қилди. Моза ўғли Тамим ибн Ҳамад ибн Халифа ал-Тани валиаҳд шаҳзода қилишга шайхни кўндирди. Шайх эса ҳақиқатан ҳам суюкли хотинини рози қилиш учун шундай ақл бовар қилмайдиган қадам ташлади.\n2013 йилда ҳукмдор Ҳамад валиаҳд шаҳзода Тамим фойдасига тахтдан воз кечди ва сиёсий майдонни тарк этди. Шунга қарамай, Шайх Моза ҳамон ўз мамлакати ва халқаро ҳамжамиятга хизмат қилишда давом этмоқда. Ҳеч шубҳа йўқки, ўғли онасининг фикрини бир пайтлар отаси қулоқ солгани каби қўллаб-қувватлайди.


Ўзбекистон Республикаси Адлия вазирлиги - Адлия вазирлиги: Тест учун тўлов масаласи қайта кўриб чиқилиши керак!\n06:57:23 (GMT +5), Пш, 19 Мая 2022\nАдлия вазирлиги Давлат тест марказининг лойиҳаси бўйича ўз хулосаларини берди.\n1. Дарсликлар масаласига аниқлик киритиш талаби қўйилди. “Лойиҳада 11 йиллик таълимни мактабда олган абитуриентлар учун 10 ва 11-синф дарсликлари, академик лицей битирувчилари учун – академик лицей дарсликлари асосида имтиҳон ўтказилишини ҳамда имтиҳонга тавсия этиладиган дарсликлар аниқ рўйхатини белгилашни (ҳар уч/тўрт йилда тасдиқланадиган асосий дарсликлар доирасида (алтернатив (муқобил) дарсликлар бундан мустасно) назарда тутувчи аниқ мезонларни ишлаб чиқиш ва тасдиқлаш тўғрисидаги топшириқ лойиҳада акс эттирилиши шарт” дейилади вазирлик хулосасида.\n2. Тест топшириш учун тўлов масаласи қайта кўриб чиқилиши керак. “2-банднинг иккинчи хатбошисида тест синовларида иштирок этиш учун энг кам иш ҳақининг бир бараварига тенг миқдорда йиғим ундирилиши қайд этилмоқда. Бироқ, Ўзбекистон Республикаси Конституциясининг\n41-моддасига кўра ҳар ким билим олиш ҳуқуқига эга. Билим олиш ҳуқуқи ҳар қандай шахснинг моддий ва жисмоний имкониятларидан қатьий назар, уларнинг таълим олиши учун бир хил имкониятни назарда тутади. Шу боис, бир баравар миқдорда тўлов ундириш мақсадга мувофиқлигини мазкур норма асосида, шунингдек ушбу масала аҳоли ўртасида норозиликлар юзага келиши мумкинлигини инобатга олган ҳолда қайта кўриб чиқиш мақсадга мувофиқ” дейилади вазирлик хулосасида.\n3. ДТМ ваколатлари кенгайтирилиши мақсадга мувофиқ эмас. Яъни ушбу қарор лойиҳасидан кўзланган мақсадга. Адлия вазирлиги “лойиҳанинг тартибга солиш предмети бўлмаган 6-банд ортиқча сифатида чиқариб ташланиши лозим” деган хулосани берган. Ушбу бандда ДТМнинг ваколатларини кенгайтириш, хусусан, унинг директорини лавозимига кўра вазирга тенглаштириш, раҳбарга Давлат тест маркази тузилмасига ўзгартиришлар киритиш ҳуқуқини бериш назарда тутилган.\n4. Коррупцияга йўл очиши мумкин бўлган бўшлиқлар тўлдирилиши лозим. Коррупцияга қарши экспертиза хулосаларига кўра, лойиҳада 2 йил муддатга амал қиладиган сертификат бериш белгилангани ҳолда, мазкур сертификатни бериш тартиби ва унинг ҳуқуқий оқибати билан боғлиқ масалалар баён этилмаган. Амалга оширилишининг аниқ механизмига эга бўлмаган нормалар ҳуқуқни тартибга солишдаги бўшлиқларни пайдо қилади ва бу ўз навбатида коррупцияга йўл очади. Шу сабабли Адлия вазирлиги ушбу сертификатни бериш тартибини ишлаб чиқиш ва унинг ҳуқуқий оқибатларини аниқ баён этиш лозимлигини маълум қилмоқда.\n5. Жамоатчилик фикри эътиборга олиниши керак. Адлия вазирлиги regulation.gov.uz порталида фуқароларнинг ушбу лойиҳа бўйича билдирган таклиф ва мулоҳазаларини ҳар томонлама, синчковлик билан ўрганиб чиқишни таъкидлаган ва ўз хулосаларига ушбу фикр-мулоҳазалардан қўчирмаларни илова қилган.


ЎзА - Гўзаллик ва эзгулик куйчиси\n26.12.2016 14:45 Чоп этиш версияси\nГўзаллик ва эзгулик куйчиси\nУнда Ўзбекистон Ёзувчилар уюшмаси аъзолари, адабиётшунос олимлар, таржимонлар, шоирнинг шогирдлари, талаба-ёшлар, кенг жамоатчилик вакиллари иштирок этди.\nМамлакатимизда миллий адабиётни янада ривожлантириш, ижод аҳлини қўллаб-қувватлаш, улар учун қулай ижодий муҳит ва шароитлар яратишга алоҳида эътибор қаратилаётгани таъкидланди.\nЎзбекистон халқ шоири Эркин Воҳидовнинг ибратли ҳаёти, бетакрор ижодий мероси миллий адабиётимиз ва маданиятимиз ривожига, халқимиз маънавиятини юксалтиришга муносиб хизмат қилмоқда.\nПрезидентимиз Шавкат Мирзиёевнинг шу йил 7 декабрдаги “Ўзбекистон халқ шоири Эркин Воҳидов таваллудининг 80 йиллигини нишонлаш тўғрисида”ги қарори ижроси доирасида шоирнинг сермаҳсул ижодини адабиёт ихлосмандлари, айниқса, ёшлар ўртасида кенг тарғиб этиш мақсадида туркум маънавий-маърифий тадбирлар, анжуманлар ўтказилмоқда.\nТадбирда шоирнинг бадиий юксак шеър ва достонлари, драматик асарларида она юртимиз ва халқимизга, миллий қадриятларимизга меҳр ва садоқат туйғуси маҳорат билан тараннум этилганилиги таъкидланди. Унинг бетакрор ижоди миллий руҳ ва халқчиллиги, ҳаётийлиги билан адабиётимиз хазинасидан муносиб ўрин эгаллади.\nОнлайн мулоқот давомида мамлакатимизнинг барча ҳудудларидан интернет тармоқлари орқали 300 дан ортиқ савол келиб тушиб, меҳмонлар томонидан уларга жавоб берилди.


YouTube фойдаланувчиси кактусда трэп-қўшиғини ижро этди\n14:16 / 12.04.2016\nGourski номи билан рўйхатдан ўтган фойдаланувчи YouTube’да кактус игналаридан чиқадиган овоз орқали трэп йўналишидаги қўшиқни яратгани ҳақидаги видеони тақдим этди.\nGourski – YouTube каналида ўзи яратган мусиқаларни оммага тақдим этадиган диджей ҳисобланади. “Кактусли трек”ни яратиш учун у ўсимликнинг игналарига тегилганда чиқариладиган овозларни сэмпл сифатида олди. Бундай ажойиб ғоя унга анъанавий равишда хонаки кактусга сув қуйиш вақтида келган.\nТрекни яратиш вақтида фақатгина хар [ил тиканларни ушлаб кўрилганда чиқарилган овоз ишлатилган.\nMotherboard нашрининг сўзларига кўра, келажакда мусиқачининг бундай ғаройиб турдаги қўшиқни яратишни давом эттириш бўйича ҳеч қандай режалари йўқ. Аммо у ҳар доим янги ғоялар билан бўлишишга ва тадқиқотлар ўтказишга тайёр.


ЕЧЛга шахдам қадамлар билан одимлаётган "Милан" ҳақида / CHAMPIONAT.asia\n02:13Европа Лигаси. “Интер” ярим финалга йўлланмани нақд қилди. 0 01:51Лукаку Европа Лигасида рекорд ўрнатди 2 01:19Стерлинг: “ЕЧЛда ғолиб чиқишга кучимиз етади” 1 00:48Расман: “Бухоро” футболчиси “Атлетико Оттава”га ўтди 7 00:08Европа лигаси. Интер – Байер 2:1 LIVE 2 00:00Европа лигаси. "Манчестер Юнайтед" - "Копенгаген" 1:0 (матнли трансляция) 14 23:35Европа лигаси. "Интер" - "Байер" ҳамда МЮ - "Копенгаген" учрашувларининг асосий таркиблари маълум! 10 23:26“Ливерпуль” грециялик ҳимоячини ўз сафига қўшиб олди 7 23:14Лангле “Интер”га ўтишни истамади 8 22:54“Челси” ҳимоячиси “Ливерпуль” қизиқишлари доирасида 19 22:43Карикатуралар: Левандовски "Олтин тўп"га жуда яқин келган эди 8 22:28"Динамо" лагеридан дараклар. Бугун яна икки нафар футболчи келиб қўшилди 6 21:49Расман: "Реал" Кубони ижарага бериб юборди 10 21:28РПЛ. "Динамо" мавсумни ғалаба билан бошлади 0 21:14Айниддин Ғиёсов - "Бунёдкор"нинг янги бош директори 44\nЕЧЛга шахдам қадамлар билан одимлаётган "Милан" ҳақида\n09 мар 2019 17:45\nТеглар : МиланИталия А сериясиЖеннаро Гаттузо\n"Милан" ўтган тур ғалаба қозонди ва турнир жадвалида "Интер"ни ортда қолдирди.\nАнчадан бери "қизил-қоралар" Чемпионлар Лигасига бунчалик яқин келишмаганди. Қолаверса, бир неча ой олдин Гаттузо бошчилигидаги "Милан" анча қуйи поғоналарга тушиб кетаётган эди. Маълум вақт мобайнида жамоа ўзининг антирекордини ўрнатди, қаторасига тўрт учрашувда гол ура олмади, Европа Лигасидан чиқиб кетди. Лекин қишки кичик танаффусдан олдин охирги турда СПАЛ устидан қозонилган ғалаба ва муносиб ўринбосар йўқлиги мураббийни сақлаб қолди. Шундай бўлса-да, кўпчилик Гаттузо яқин орада истеъфога чиқарилиши ва "Милан"нинг бошқа бир афсонаси бошқарувни қўлга олишини кутганди.\nҚизиқ, қишки танаффус пайти жамоада қандай ўзгаришлар содир бўлган экан? Афтидан, Гаттузо унга бошқа имконият бермасликларини яхши тушуниб, ишга бор кучи билан киришишга ҳаракат қилди. Жамоа эгалари эса мураббийга иккита қимматбаҳо футболчини совға қилдилар: Бразилиядан Лукас Пакетани олиб келиб, "Женоа"дан Кшиштоф Пентекни сотиб олишди. Сарфланган сумма анчагина юқори эди, лекин трансферлар ўзини оқлади. Пакета аввалига, биринчи баҳсданоқ ўзиинг финтлари билан кўпчиликни қойил қолдирди. Лекин аввал Европада клубларида ўйнамаган бразилиялик майдонда кўра олиши ва хавфли вазиялар ярата олиши кўпчиликни ҳайратга солди. Пентек эса дастлабки учрашувлардан рақиб дарвозаларини ишғол этишни бошлади. Ҳозирда польшалик тўпурарнинг ҳисобида 8 ўйинда 7та гол бор. Пакета эса 1та гол уриб, 2 голли узатма беришга муваффақ бўлди ва қатор вазиятлар яратмоқда.\nАлбатта, улар клубга келиши билан жамоанинг ўйин услуби анча ўзгарди. Пентекнинг самарали ҳаракатларидан фақат баҳра олмасликнинг иложи йўқ. Агар аввал "Милан" футболчилари (Кутроне ва Игуаин ўйнаган вақтлар) тўпни ҳужумчига етказиб беришга қийналганлар ва ноқулай вазиятдан гол уришга мажбур бўлганлар. Ҳозирда "россонери" кўпроқ гол урмоқда, лекин шунда ҳам тўп ҳужумчига камроқ етиб келяпти. Мавсумнинг биринчи ярмида ҳужумда хавфли вазиятларни икки ўйинчи Сусо ва Кутроне (баъзида) яратган. Лекин бугунги кунда Чалханоглу ҳамда Кастильехо бўш зоналарни қидириб, тўпни шеригига тезроқ ошириб беришга ҳаракат қилишмоқда. Аслида, польшалик сўнгги вақтларда ўйинда иштирок этмаяпгандек кўринади. Лекин у бўш зонани топиб, гол уришга муваффақ бўлмоқда. Унинг жамоадошларига ҳаддан зиёд боғлиқлигини ўта кучли концентрация эгалиги ва ҳужумда яхши ўйнай олиши "ёпиб кетади".\nАлбатта, янги ўйинчилар жамоага келганини айтиб, "Милан" яхши ўйнаяпти дейиш осон. Лекин бир нарсани тан олиш керак, Пентек барибир Ибрагимовичдек, Пакета эса Какадек ўйинчи эмас. Улардек бўлишлари учун эса ҳали ўз устиларида анча ишлашлари керак. Агар Гаттузо тактика ва икки ўйинчини сотиб олиш борасида зўр бериб ишламаганида, "қизил-қоралар" кучсиз жамоалардан бирига айланиб қолиши мумкин эди. Гаттузо футболчилар жамоага тезда мослашиб кетишида ёрдамини аямади. Бразилияликнинг агенти ҳам ўйинчи бошқа клубга оз фурсатда мослашиб кетиши қийин кечарди деб таъкидлади. Гаттузо қаттиққўл бўлишига қарамай, инсонларни яхши тушунади ва тезда чиқишиб кета олади. У жаҳл устида учрашув ва машғулот пайти ўйинчиларга бақириши мумкин, лекин ташқарида улар билан кулиб, ҳазиллашади.\nГаттузо меҳнати самараси ўлароқ, "қизил-қоралар" ҳимояси тартибли ўйин кўрсатмоқда. Танаффусдан кейин "россонери" 2та гол ("Рома" ва "Аталанта") ўтказиб юборди. "Наполи" эса икки маротаба "Милан" дарвозасига йўл топа олмади. Гаттузо ҳимоявий ўйинни қандай йўлга қўйгани ҳақида соатлаб муҳокама қилиш мумкин. Бироқ аслида бундай эмас.\nШунчаки, Доннарумма фаолиятидаги энг гуллаган даврни ўтказмоқда. У биринчи мавсумга қараганда анча яхши ўйнамоқда ва дарвозани ишғол қилишларига йўл қўймаяпти. Аммо у барибир ҳали ўзини тўлиқ намоён этолгани йўқ. Мусаккио ва Кальдара охирги вақтларда жуда кўп хато қилмоқда. Шунинг учун, Романьоли билан ҳаракат қила оладиган куччли марказий ярим химоячи керак. Бироқ шундай бўлса-да, Кальдара жароҳатидан тузалиб, майдонга тушишини интиқлик билан кутишмоқда. Жамоанинг бахтига, Темуэ Бакайоко сафга қайтди. У Кессиэ билан биргаликда майдон марказига тўпни олиб бориб, иккинчи темпда ҳужумларни ривожлантириш имконини беришмайди.\n"Милан" бир неча бор охирги паллаларда Чемпионлар Лигаси йўлланмаси учун курашда қоқилаверди. Аммо ҳозир Гаттузо шогирдлари курашга ҳам руҳан, ҳам жисмонан тайёр кўринадилар. Рақобатчилар кучли, ўйинда эса баъзи муаммолар ҳамон етарли. Хўш, нега унда "Милан" йўлланма учун курашда фаворит сифатида тилга олинмоқда? Сабаби, чемпионлик мавсумида бўлгани каби, характер намойиш қилмоқда. Тез орада Биглия, Кальдара ва Конти сафга қайтади, Сусо муаммоларидан қутилади, Пентек ва Пакета эса тўлиқ кўникиб олади. Шундай экан, "Милан" баҳордаги ўйинларга янада кучлироқ ҳолатда етиб боради. "Сассуоло"га қарши ўйин Гатузо учун 50-бўлди ва барчаси энди бошланаётганга ўхшайди...


Ангренда пост-патруль хизмати ходими ИИБ биносида ўзини отиб қўйди\n23 май 2022, Тошкент вақти: 05:32\nМакаров тўппончаси (иллюстратив сурат)\nТошкент вилоятининг Ангрен шаҳрида Ички ишлар бошқармаси ходими ўз жонига қасд қилди. Бу ҳақда ИИВ матбуот хизмати маълумот тарқатди.\nҚайд этилишича, 27 июнь соат тахминан 13.00 ларда Ангрен шаҳар ИИБ Пост-патруль хизмати ва жамоат тартибини сақлаш гуруҳи ходими Б.Б. ИИБнинг 4-қаватида ўзига бириктирилган Макаров тўппончаси билан ўзини отиб қўйган, бунинг натижасида у воқеа жойида жон берган.\nИИВ маълумотига кўра, 34 ёшли ходимнинг ўз жонига қасд қилиш сабаблари Ички ишлар вазирлиги ва прокуратура органларининг махсус ташкил этилган гуруҳи томонидан ўрганилмоқда, иш ички ишлар вазири П. Бобожоновнинг шахсан назоратига олинган.\nАйни пайтда айрим нашрлар марҳум ходимнинг акаси укасининг Акмал исмли шахс босими туфайли ўзини отганини иддао қилаётгани ҳақида ёзмоқда.


15:30 / 22.04.2020 1364 pdf Ўқиш режими + -\nУшбу мавзуга боғлиқ биринчи мақоламизнинг давоми ўлароқ кейинчалик мусулмонлар ичида ҳам бу ҳақда турли фикрларни айтган кишилар чиққан. Муътазилий мазҳабидагилар: «Инсон ўз амалини ўзи халқ қилади, бунга Аллоҳ аралашмайди», деганлар. Бу эса Аллоҳнинг баркамоллик сифатларига нуқсон бўлиб тушади. Агар мўътазилийлар айтган гап тўғри бўлса, дунёда Аллоҳнинг иродасидан, қудратидан, Унинг холиқлигидан ташқари нарсалар ҳам бор бўлиб қолади. У ҳолда Аллоҳ таолонинг иродаси шомил бўлмайди. Қудрати чексиз бўлмайди. Холиқлиги ягона бўлмайди.\nЖабрия мазҳабидагилар эса «Инсон бу дунёда денгизга ташланган чўпдек гап», дейдилар. Уларнинг фикрича, инсон ҳеч бир нарсани ўз ихтиёри билан қилмайди, балки ҳамма нарсани Аллоҳнинг мажбурлаши ила амалга оширади. Бу фикр ҳам мутлақо нотўғри! Агар Жабрия мазҳабидагиларнинг гаплари тўғри бўлса, Аллоҳ таолонинг адолат сифатига футур етади. У Зот одил эмас, жабр қилувчи бўлиб қолади. Чунки бандани Аллоҳнинг Ўзи ҳар нарсага мажбур қилиб, кейин сўроқ қилиб «Нима учун бу ишни қилдинг?», дея жазолаши унга нисбатан жабр бўлади.\nУшбу икки мазҳаб ҳам залолатга кетган бўлиб, маълум вақтдан кейин ўз-ўзидан йўқ бўлиб кетди. Мусулмончиликнинг соф ақийдаси эса Аҳли сунна ва жамоа мазҳабида ўз аксини топган. Бу ақийдага биноан, инсоннинг ихтиёрий амаллари Аллоҳ халқ қилган нарсалар жумласидандир. Чунки дунёда Аллоҳ халқ қилган, яратган нарсадан бошқа нарса бўлиши мумкин эмас. Лекин бу инсон ўз ишини мажбур бўлиб қилади, дегани эмас. Чунки инсон бир ишни амалга оширадиган бўлса, ўша иш икки нарсага боғлиқ бўлади. Биринчиси – уни амалга ошириш учун зарур бўлган омиллар. Иккинчиси – инсоннинг ўша ишни амалга ошириш учун йўналиши. Инсон айни ушбу иккинчи нарса, яъни бирор ишни амалга ошириш учун йўналганлиги туфайли ирода ва ихтиёр эгаси ҳисобланади. Ҳамда ана шу иродаси ва ихтиёри учунгина жавобгар бўлади. Ташқи омилларни яратиш ва вужудга келтиришда унинг дахли йўқ.\nУламоларимиз бу масалани ҳиссий баён билан тушунтириш учун қуйидаги мисолни келтирадилар.\nИнсон қўли билан вараққа бир нарсани ёзмоқчи. Бу ишнинг ташқи омиллари – одамнинг қўли, унинг томирлари, пайлари ва бошқалар – Аллоҳ халқ қилган нарсалардир. Шунингдек, варақ, қалам ва улардаги ёзиш учун керак бўладиган хусусиятларни ҳам Аллоҳ таоло халқ қилган. Ушбу нарсаларнинг бирлашиб ҳаракат қилиши оқибатида вараққа бир нарса ёзилади. Буларнинг барчаси Аллоҳнинг қудрати ва яратиши билан бўлишига шубҳа қолмаган бўлса керак. «Аллоҳ инсоннинг амалини халқ қилади», деган гапнинг маъноси шу.\nАммо бу Аллоҳ инсонни вараққа ёзишга мажбур қилди, дегани эмас. Чунки мазкур ташқи омилларнинг топилиши билангина вараққа ўз-ўзидан бирор нарса ёзилиб қолмайди. Бунинг учун аввало инсон ёзишни ихтиёр қилиши ва шу ниятни амалга ошириш учун йўналиши керак. Ана шунда Аллоҳ инсонда Ўзи яратган ёзиш қобилиятига ва ёзиш учун зарур бўлган ташқи омилларга ёзишни амалга оширишга изн беради. Шундай қилиб, «ёзиш» деб номланган иш амалга ошади. Бу ишнинг амалга ошишида ният ва йўналиш инсондан, ташқи ва ички омилларни яратиш Аллоҳ таоло томонидан бўлди. Албатта, инсоннинг нияти ва йўналиши ҳам Аллоҳ унда халқ қилган хусусиятлар орқали бўлади. Инсон ана ўша қасди ва йўналиши учун жавобгар бўлади. Унинг ихтиёри ҳурлиги ана шундадир.\nРамазоннинг 41 фазилати (биринчи мақола)\n10:00 / 22.04.2020 569\n18:00 / 22.04.2020 571\nМАВОРОУННАҲРДА ҲАДИС ВА МУҲАДДИСЛАР\n...Аллоҳ таолонинг охирги ва мукаммал дини бўлмиш Исломда кишиларни ирқи, миллати, яшаш жойи, тилига қараб ажратиш йўқ эди. Ҳамма ихлосига, эътиқодига, қилган давоми...\n2519 16:52 / 08.04.2016\n2929 13:00 / 13.02.2019\n4625. Абу Ҳурайра розияллоҳу анҳудан ривоят қилинади.Расулуллоҳ соллаллоҳу алайҳи васаллам балонинг шиддатидан, бадбахтлик етишидан, қазонинг ёмонлигидан ва давоми...\n3527 19:10 / 12.03.2018\n4128 17:19 / 15.09.2017\n57271 11:58 / 10.10.2018\n71051 11:56 / 10.10.2018\n1745 14:48 / 30 март


Ислом Тўхтахўжаев: ОЧЛ-2017даги рақибларимиз ўтган йилдагидек кучли эмас\n13 декабрь, 2016, 16:42\nҚуръа натижаларига кўра, Тошкентнинг “Локомотив” клуби мусобақанинг “А” гуруҳидан ўрин олди ва "Ал Аҳли" (БАА), "Ал Тавун" (С. Арабистони) ҳамда Плей-офф 3 ғолибига қарши баҳс олиб бориши ойдинлашди.\nБу сафарги қуръа бизга ўтган йилгидан кўра бироз осонроқ рақибларни тақдим этди, десам хато бўлмаса керак. Зеро 2016 йилги ўрин олган гуруҳимизда номдор рақиблар сони кўпроқ эди, аммо Чемпионлар Лигаси гуруҳ босқичида кучсиз рақибнинг ўзи бўлмайди. Шу боисдан бу гал ҳам ҳар бир рақиб билан бўладиган ўйинга жиддий ҳозирлик кўришимиз талаб этилади. Гуруҳда қайсидир жамоани яққол фаворит ва қайсинидир аутсайдер дея олмайман.\nОртда қолган мавсумда ОЧЛда ёмон қатнашмадик, бироқ мусобақада зафар қучмас экансан, иштирокни яхши дея баҳолай олмайсан киши. Шу сабабли бу сафар энди қитъамизнинг нуфузли турнирида ғалаба қозонишга уринамиз.\nШу ўринда, Чемпионлар Лигасида юртимиз шарафини ҳимоя қиладиган “Насаф” ва “Бунёдкор” жамоаларига ҳам омад тилайман ва умид қиламанки, улар ҳам гуруҳ босқичига йўлланмани қўлга киритишади, – дейди тажрибали ҳимоячи.\n>>> Қуръа натилари билан танишинг


Остона кўчалари қаҳратон сабабли деярли кимсасиз, ҳаво ҳарорати 30 даража совуқдан пастга тушгани сабаб одамлар ўз уйларида ёки ишхоналарда қолишга ҳаракат қилади. (Айдар Ашимов)\nОстонадаги Оқўрда президент қароргоҳи, 26 декабр. Қарағанда вилоятида термометр кўрсаткичи рекорд -40°C даражага тушган. Остонада ҳаво ҳарорати -30°C даражагача тушиши кутилмоқда. Жанубий Қозоғистонда ҳарорат илиқроқ бўлади -12°C ва 0°C атрофида. (Айдар Ашимов)\nОстонадаги Байтерек минораси, 25 декабр. Қаҳратон Остонада ҳамма нарса, жумладан, дарахтлар, бинолар ва кўчалардаги санъат асарлари ҳам қор ва муз билан қопланган. (Айдар Ашимов)\nҚозоғистондаги ҳар бир шаҳарда янги йил арчаси бор. Суратда Тараз марказий майдони акс эттирилган, 24 декабр. (Айдар Ашимов)\nОстонанинг энг чекка ҳудудлари ҳам байрам чироқлари билан безатилган, 25 декабр. (Айдар Ашимов)\nТараздаги дўкон, кафе, ресторан ва бошқа кичик фирмалар эгалари витриналарни Қорбобо, Қорқиз, арча ва бошқа эртакнамо қаҳрамонлар сурати билан безатганлар, 26 декабр. (Айдар Ашимов)\nЯнги йил байрами арафасида Остонадаги кичик дўконда совға танлаётган она-бола, 25 декабр куни олинган сурат. 2018 йилнинг сўнгги кунларида харидорлар ўз қариндошлари, дўстлари ва ҳамкасбларига совға олиш билан бандлар. (Айдар Ашимов)\nТараз марказий майдонида дид билан безатилган арча, 26 декабр. (Айдар Ашимов)\nТаразликлар Қорбобо ва Қорқиз билан суратга тушишлари мумкин, 26 декабр. Маҳшур қаҳрамонлар миллий безакли либосларни кийиб олганлар. (Айдар Ашимов)\nШаҳарга келган меҳмонлар Тараз марказий майдонида айланиб суратга тушмоқдалар, 26 декабр. (Айдар Ашимов)\nТараз марказий майдонидаги безаклар ва чироқлардан завқ олаётган болакайлар, 26 декабр. (Айдар Ашимов)\nМарказий Осиёликлар декабр ойи бошида ўз арчаларини безашни бошлайдилар. Қирғизистонлик журналист Мунара Боромбаева 7 декабр куни Бишкекдаги байрам безакларидан баҳра олмоқда. (Айдар Ашимов)\nОСТОНА – Эски йилни кузатиш ва 2019 йилни қарши олишга тайёргарлик кўраётган Қозоғистон шаҳарлари Янги йил байрами олдидан безатилмоқда.\n31 декабрдан 2 январга қадар (душанба-чоршанба) қозоғистонликлар учун дам олиш кунлари этиб белгиланган. Бу куни идоралар ва мактаблар ёпиқ бўлади.\nШу кунларда барча шаҳар ҳокимиятлари болалар учун байрам тадбирларини ўтказадилар, уларга ўйинчоқлар, ширинликлар, ночор оилалар учун эса кийим ва мактаб анжомларидан иборат совғалар тақдим этадилар.\nКўпчилик қозоғистонлик оилалар Янги йилни гўштли таомлар, салатлар, мева ва шампан виносидан иборат анъанавий зиёфат билан кутиб олишади.\nОстонадаги байрам арчаси, 20 декабр. Қозоғистонда бундай арчалар байрамдан 10 кун олдин ўрнатилади. (Айдар Ашимов)\nҚозоғистонликлар 1 январ куни Янги йил байрамини нишонлашни бундан 150 йил аввал бошлаганлар. Шунингдек, март ойи охирида баҳорги кун ва тун тенглигига тўғри келадиган диний бўлмаган байрам – Наврўзни ҳам нишонланади.\nЭртак менга ёқди.\nМен ҳам!! Жуда ёқди!


Бир даврада кимнингдир: “Мен учта аъзамни биламан: Имоми Аъзам, Ғавсул Аъзам, Махдуми Аъзам. Аммо тўртинчиси ҳам бор. Ўша тўртинчисининг ким эканини ҳеч била олмадим”, деган гапини эшитиб қолдим. Шу гап каминани ўйлантириб қўйди. Буни билиш унчалик катта илм талаб қилмаса керак, озгина ғайрат қилиб кўрай-чи, деган фикрда илмий адабиётларни варақлаб ана шу жавобларни топишга мушарраф бўлдим.\nИсми Аъзам Аллоҳ таолонинг Қуръони карим ва ҳадиси шарифда зикр этилган исмларининг энг буюгидир.\nИсми Аъзам Аллоҳ таоло исмлари ичига яширилган. Бунинг ҳикмати бандаларининг бутун Асмои-ул Ҳуснага муҳаббатини сақламоқ, Ўзига бутун исмлари ила дуо этилишини таъмин этмоқдир. Агар Исми Аъзам қайси бири экани аниқ бўлганида одамлар бошқаларини қўйиб фақат ўша исм билан дуо этмоққа тушар, бошқа исмларни тарк этар эди. Чунки Аллоҳ таолонинг наздида Исми Аъзамнинг эътибори буюк бўлиб, бу исм ила қилинган дуо, албатта, мустажоб бўлиши ривоят этилган.\nИсми Аъзамнинг Асмо-ул Ҳуснадан қайси бири экани ҳақида ислом олимлари бир-биридан фарқли фикрларни илгари сурганлар. Аксар олимлар “Исми Аъзам – Аллоҳ исмидир”, дейдилар. Ҳазрати Али таъкидлашича, Исми Аъзам бир исм эмас. У Фард, Ҳайй, Қаййум, Ҳаким, Одил, Қуддусдан иборат олти исмдир.\nИмоми Аъзам раҳматуллоҳи алайҳнинг фикрича, Исми Аъзам – Ҳаким ва Одилдан иборат икки исм. Ғавсул Аъзам Исми Аъзамни: “Ҳайй исмидир”, деган. Имом Раббоний эса Исми Аъзам Қаййумдир деган фикрни илгари сурган.\nАён бўлаётирки, ислом буюклари Исми Аъзамга бир-биридан фарқли исмларни топганлар. Балки уларнинг ҳар бирининг руҳиятига тажаллий этган Исми Аъзам фарқли бўлгандир.\nАсмо-ул Ҳусна ичида бир Исми Аъзам бўлгани каби ҳар бир исмнинг аъзамий бир мартабаси бор. Баъзан бир исмнинг аъзамий мартабаси Исми Аъзам билан адаштирилади. У исмнинг аъзамий мартабадаги тажаллийси сабаби ила Исми Аъзам саналади. Исми Аъзамнинг ҳар бир олимга кўра фарқли бўлишининг сабаби шу бўлса керак.\nМуҳаммад алайҳиссалом – Ҳабибуллоҳ, Иброҳим алайҳиссалом –Халилуллоҳ, Мусо алайҳиссалом – Калимуллоҳ, Исо алайҳиссалом – Руҳуллоҳ, Одам алайҳиссалом – Сафийуллоҳ, Нуҳ алайҳиссалом – Нажиуллоҳдир. Бу олти пайғамбарнинг бошқа пайғамбарлардан рутбаси баланд бўлгани боис улар “Улулаъзим” дейилади. Ҳаммасидан буюги Муҳаммад алайҳиссаломдир.\nАбу Ҳанифа Нуъмон ибн Собит ал-Куфий; Имоми Аъзам (699-767) – фақиҳ, муҳаддис, улуғ имом, ҳанафийлик мазҳаби асосчиси. Куфада туғилган. "Имоми Аъзам" (буюк имом) – улуғлиги эътироф этилиб берилган унвон. Абу Ҳанифа фиқҳий илмни биринчи бўлиб тасниф қилиб, уни бобларга ажратиб, тартибга солган ва китоб шаклига келтирган. У фақиҳларнинг устози, имом Шофиъий таъбири билан айтганда, "барча одамлар фиқҳда унинг боқимандаларидир".\nГилоний (Жилоний) Муҳиддин Абдулқодир ибн Аби Солиҳ Жангийдўст (1077- 1166) – илоҳиётчи олим, мутасаввиф. Гилон вилоятида туғилган. Халқ оммаси уни мўъжиза кўрсатишга қодир бўлган азиз-авлиё ва бечораларнинг ҳомийси деб, улуғлаган. Унга "Ғавсул Аъзам" ("улуғ ҳимоячи") ва "пири дастгир" ("мададкор пир") лақабларини берган.\nМахдуми Аъзам (Буюк ҳазрат; асл исми Саййид Аҳмад Хожаги ибн Саййид Жалолиддин Косоний Даҳбедий, 1463/64-1542) – буюк аллома, йирик диний арбоб, нақшбандийлик тариқати пирларидан. Даҳбедий "Махдуми Аъзам", номи билан машҳур бўлган. Буюк шоир ва давлат арбоби Заҳириддин Муҳаммад Бобур уни ниҳоятда ҳурмат қилган ва Махдуми Аъзамга бағишлаб рубоийлар ҳам ёзган. Махдуми Аъзам ҳам шоир ҳақидаги "Бобурия" рисоласини ёзиб, Ҳиндистонга жўнатган.\nЎрганганларимиздан аён бўлдики, аъзамлар учта эмас, бешта бўлиб, биринчи Аъзам – Аллоҳ таолонинг Ўзи; иккинчиси, рутбаси баланд расуллар, қолганлари авлиёлар экан.\n7575 марта ўқилди\nДругие материалы в этой категории: « “Таъвилоту аҳл ас-сунна”: хом гапларга пишиқ жавоблар\tБойлик – назар тўқлигидир »


16 сен, 10:58 979 Спорт\nГидрометеорология хизмати маркази 17 - 20 сентябрь кунлари учун об-ҳаво маълумотини эълон қилди.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат 17 сентябрда кечаси 10-15 даража илиқ, кундузи 27-32 даража иссиқ,18-20 сентябрда кечаси 12-17 даража илиқ, кундузи 29-34 даража иссиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат 17 сентябрда кечаси 10-15 даража илиқ, кундузи 27-32 даража иссиқ,18-20 сентябрда кечаси 12-17 даража илиқ, кундузи 31-36 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат 17 сентябрда кечаси 10-15 даража илиқ, кундузи 24-29 даража иссиқ,18-20 сентябрда кечаси 12-17 даража илиқ, кундузи 29-34 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат 17 сентябрда кечаси 10-15 даража илиқ, кундузи 27-32 даража иссиқ,18-20 сентябрда кечаси 12-17 даража илиқ, кундузи 31-36 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат 17 сентябрда кечаси 10-15 даража илиқ, кундузи 24-29 даража иссиқ,18-20 сентябрда кечаси 12-17 даража илиқ бўлади, кундузи 29-34 даража иссиққача кўтарилади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат 17 сентябрда кечаси 8-13 даража, кундузи 17-22 даража, 18-20 сентябрда кечаси 10-15 даража илиқ бўлади, кундузи 24-29 даража иссиққача кўтарилади.


Ўзбекистонда маймун чечаги касаллиги қайд этилмади - Отабеков - 03.06.2022, Sputnik Ўзбекистон\nЎзбекистонда маймун чечаги касаллиги қайд этилмади - Отабеков\nРеспублика чегара-божхона постларида санитария-карантин пунктларининг иш фаолияти кучайтирилди. 03.06.2022, Sputnik Ўзбекистон\nТОШКЕНТ, 3 июн — Sputnik. Ўзбекистонда маймун чечаги касаллиги қайд этилгани йўқ. Бу ҳақда АОКАда маймун чечаги касаллигига қарши кўрилаётган эпидемиологик чора-тадбирларга бағишланган матбуот анжуманида мълум қилинди.Касалликнинг республика ҳудудига кириб келиши ва тарқалишининг олдини олиш мақсадида “Маймун чечаги услубий қўлланмаси” лойиҳаси тайёрланди.Санитария эпидемиологик осойишталик ва жамоат саломатлиги хизмати бошлиғи ўринбосари Нурмат Отабековнинг қайд этишича, Ўзбекистонда Маймун чечагини олдини олишда бир қатор ишлар амалга оширилмоқда.Давлат чегараларини кесишиш жойларида 54 та санитария-карантин пунктлари фаолият кўрсатиб келмоқда. Уларнинг 36 таси автомагистрал йўлларида, 11 таси Халқаро аэропортларда, 6 таси темир йўл ва 1 таси дарё портида ташкил этилган.Республика чегара-божхона постларида санитария-карантин пунктларининг иш фаолияти кучайтирилди.Постларда санитария-карантин пунктлари ходимлари ва бошқа чегара-божхона постлари ходимлари ҳушёрлиги ошириб борилмоқда.Айтилишича, касаллик 99 фоиз ҳолатда енгил кечади. Унга чалинганларнинг барчасини стационар шароитда даволашга эҳтиёж йўқ.Маймун чечаги вирусининг табиий резервуарлари ва манбалари кемирувчилар ҳамда маймунлар ҳисобланади. Маймун чечаги одамга асосан мулоқот ёки трансмиссив йўллар билан (қон, тишланиш, чечак тошмаси суюқлиги, чечак пуфаги орқали) юқиши мумкин.Чин чечакка қарши одамларни эмлаш уларни маймун чечаги касаллигидан ҳам асрайди. Маймун чечаги касаллигининг клиник кечиши худди чин чечакдагидек намоён бўлади.Касалликнинг клиник белгилари:Маймун чечаги касаллигида махсус даволаш усуллари ишлаб чиқилмаган. Даволаш симптоматик олиб борилади.Маълумот учун, бугунги кунда дунёнинг бир қатор давлатлари, жумладан, АҚШ, Канада, Австралия, Испания, Португалия, Буюк Британия ва бошқа давлатларда маймун чечаги касаллигига чалиниш ҳолатлари давом этмоқда. 31 май куни дунёнинг 30 данортиқ давлатида жами 550 нафарфуқарода маймун чечаги касаллиги рўйхатга олинган.\nмаймун чечаги, касаллик\n© AP PhotoВысыпания на коже при обезьяньей оспе.\nРеспублика чегара-божхона постларида санитария-карантин пунктларининг иш фаолияти кучайтирилди.\nТОШКЕНТ, 3 июн — Sputnik. Ўзбекистонда маймун чечаги касаллиги қайд этилгани йўқ. Бу ҳақда АОКАда маймун чечаги касаллигига қарши кўрилаётган эпидемиологик чора-тадбирларга бағишланган матбуот анжуманида мълум қилинди.\nКасалликнинг республика ҳудудига кириб келиши ва тарқалишининг олдини олиш мақсадида “Маймун чечаги услубий қўлланмаси” лойиҳаси тайёрланди.\n“Ҳозирги кунда халқаро терроризм илдиз отаётган бир даврда айрим давлатлар ёки бўлмаса террористик гуруҳлар томонидан чин чечак ва маймун чечаги вируслари культураларининг биологик қурол сифатида ҳам ишлатиши эҳтимолдан холи эмас”, дейилди хабарда.\nСанитария эпидемиологик осойишталик ва жамоат саломатлиги хизмати бошлиғи ўринбосари Нурмат Отабековнинг қайд этишича, Ўзбекистонда Маймун чечагини олдини олишда бир қатор ишлар амалга оширилмоқда.\nДавлат чегараларини кесишиш жойларида 54 та санитария-карантин пунктлари фаолият кўрсатиб келмоқда. Уларнинг 36 таси автомагистрал йўлларида, 11 таси Халқаро аэропортларда, 6 таси темир йўл ва 1 таси дарё портида ташкил этилган.\nПостларда санитария-карантин пунктлари ходимлари ва бошқа чегара-божхона постлари ходимлари ҳушёрлиги ошириб борилмоқда.\nАйтилишича, касаллик 99 фоиз ҳолатда енгил кечади. Унга чалинганларнинг барчасини стационар шароитда даволашга эҳтиёж йўқ.\nМаймун чечаги вирусининг табиий резервуарлари ва манбалари кемирувчилар ҳамда маймунлар ҳисобланади. Маймун чечаги одамга асосан мулоқот ёки трансмиссив йўллар билан (қон, тишланиш, чечак тошмаси суюқлиги, чечак пуфаги орқали) юқиши мумкин.\nЧин чечакка қарши одамларни эмлаш уларни маймун чечаги касаллигидан ҳам асрайди. Маймун чечаги касаллигининг клиник кечиши худди чин чечакдагидек намоён бўлади.\nЛимфа безларининг катталашиши;


Прокуратура эътирозидан сўнг Остона суди Ўзбекистон фуқаросини оқлади\nҚозоғистон Олий суди бош прокурор эътирозидан сўнг Ўзбекистон фуқаросини оқлади. У мамлакатдан чиқариб юбориш борасидаги суд қарорни бажармагани учун озодликдан маҳрум қилинган эди. Бу ҳақда Қозоғистон бош прокуратураси 13 декабрь пайшанба куни маълум қилди.\n2016 йилда Отирау вилояти Исатай туман суди Ўзбекистон фуқароси Тажиевни “Чиқариб юбориш тўғрисидаги қарорни” бажармаслик моддаси бўйича айбдор деб топган ва 50 та ойлик кўрсаткичи (106 050 тенге= $290) бўйича жаримага тортган ва Қозоғистон ҳудудларидан беш йил муддатгача чиқариб юбориш борасида ҳукм чиқарган эди.\nМатбуот хизматининг хабар қилишича, орадан бир йил ўтиб айни шу суд Тажиевни “айни ўша ҳаракати учун”, аммо жиноят кодексининг бошқа моддаси - “суд ҳукмини бажармаслик” билан айбдор деб топган ва олти ой озодликдан маҳрум қилган эди.\nҚозоғистон қонунчилигига биноан битта ва ўша ҳаракат учун ҳеч ким қайтадан жиноий жавобгарликка тортилиши мумкин эмас.\nМатбуот хизматининг хабарига кўра, Олий суд бош прокурорнинг эътирозида келтирилган далилларга розилик билдирган ва жиноий ҳуқуқ бузилишлари мавжуд бўлмагани боис жиноий ишни ёпишга қарор қилди.


Ўзбекистонда банклар товуқ боқиш ва лимон етиштириш учун кредит беришни тўхтатди – mulkdor.com\nNovember 28 2017, 04:11 ЖамиятИқтисодЎзбекистонХабарлар\nЛекин бу лойиҳаларни амалга ошириш муаммо бўлиб қолди.Гарчи кўп туманлар ҳокимиятлари Мирзиёевнинг топшириғини бажариш учун ҳар бир мактаб ёки болалар боғчасини лимон кўчатларини сотиб олишга мажбурлаган бўлса-да,кўп дарахатлар кераклича парвариш қилинмади ва улар тез орада қуриб қолди. Жиззах вилоятик 27 ёшли фермер унинг туманидаги кўплаб кам таъминланган оилалардаги лимон кўчатлари касаллангани ва қуриб қолганини тасдиқлади\n“Банклар парранда етиштирадиган ширкатлар ҳисобига пул ўтказиб берди. Бу пул кам таъминланган оилаларга кредит сифатида расмийлаштирилди. Тизим асосида ишлайдиган кенг ëруғ товуқхоналарга ўрганган товуқлар уй шароитига мослаша олмасдан бирин-кетин ўлиб қолди. Ҳокимият текинга берган жўжалар ҳам ўлди. Мен яшайдиган Зарбдор туманида битта ҳам хонадон кредитга берилган товуқлардан фойда кўрмади. Лимон ҳам шунақа бўлди. Одамлар қўлбола теплица қуриб бу лимонларни етиштиришга уринишди. Мен билган 8 та хўжаликда лимонларнинг ҳаммаси қуриб қолди. Ер шўр Жиззахда”¸ – дейди Иброҳимжон.\nҲиндистонда автобус иштирокидаги автоҳалокатда 13 ...\nҲиндистоннинг Махараштра штатида автобус ва контейнеровоз иштирокида ЙТҲда 13 киши ҳалок бўлди. Бу ҳақда «ТАСС» хабарига таяниб "Дарё" ёзмоқда. Қайд этилишича, транспортлар ...\nДунёAugust 19 2019, 01:08


Тимур Аминжанович Ишметов 25 февраль куни Ўзбекистон Республикаси Молия вазири лавозимига тасдиқланди.\n25 февраль куни эълон қилинган президент фармонига асосан, Ишметов Иқтисодиёт ва саноат вазири лавозимига ўтказилган Жамшид Қўчқоровнинг ўрнини эгаллади.\nОлий Мажлис Қонунчилик палатасидан Kun.uz`га маълум қилишларича, Тимур Ишметов номзодини вазир сифатида тасдиқлаш масаласи палатанинг 24 февралдаги ялпи мажлисида кўриб чиқилган ва таклиф маъқулланган.\nТимур Аминжанович 2019 йил майидан буён Молия вазирининг биринчи ўринбосари сифатида ишлаб келаётганди. Бунга қадар эса 2 йил давомида Марказий банк раисининг биринчи ўринбосари сифатида фаолият юритган.\nИшметовнинг ўрнига, Молия вазирининг биринчи ўринбосари этиб Омонулло Забихуллаевич Насриддинхўжаев тайинланди.\nНасриддинхўжаев шу вақтгача президентининг иқтисодиёт тармоқларини ривожлантириш, инвестициялар ва ташқи савдо сиёсатини амалга ошириш бўйича маслаҳатчиси ўринбосари сифатида ишлаб келаётганди.\nМаълумот ўрнида, молия тизимида вазирнинг 7та ўринбосари лавозими бор. Уларда Аҳадбек Ҳайдаров, Ёрқин Турсунов, Шоҳруҳ Шораҳмедов, Дилшод Султонов, Одилбек Исоқов, Абдимухтор Эргашев, Ғолиб Холжигитов фаолият юритиб келмоқда.


Ғарб тафаккурининг қаттиқ қобиғи « O'zbekiston ERK Demokratik Partiyasi\nҒарб тафаккурининг қаттиқ қобиғи\n09 October 2012 - 13:06\nЭРК ДП аъзоси. 2012 йил 7-октябр\nИнсоният, ўтмишда ҳам, ҳозир ҳам, жамиятда адолатни излаб яшаган. Бугун Ўзбекистонда, тенгсизлик ва амалдорларнинг алдови ҳукм сураётгани бир пайтда, унинг фуқаролари сукут сақлаяптилар. Чунки, халқ диктатура режимида яшаяпти ва яшаб ўрганган. Биз, етмиш йилдир-ки коммунистлар алдовида, мана 23 йилдирки, Каримов алдовида яшаяпмиз. Жамиятда сўз ва фикр эркинликлари йўқлиги туфайли, мамлакат ривожланмаяпти. Халқ, шу даврлар мобайинида, давлат арбоблари олдига, ўз муаммолари ечимини талаб қилиб чиққан эмас. Қадимдан, тарих шуни кўсатаяптики, жамият қиёфасини, фақат у ёки бу дин мафкураси ўзгартирган. Динга асосланмаган мафкура, жамиятни пароканда қилади, мамлакат ресурсларини бир шахсга ва жамиятнинг бир қатламига хизмат қилдиради. Худосиз ҳукмдор, ўзини худо ўрнида тутиб, халқни алдайди ва ҳукмронлик қилади. Бугунги кунда бунга мисоллар жуда кўп. Диктаторлик усуллари билан бошқарилаётган, айниқса постсвет ҳудудидаги давлатларида, аҳолининг иқтисодий ва ижтимоий аҳволлари танг ҳолатдадир ва жамиятда ривожланиш йўқ. Конкрет хаётий фалсафага асосланиб бошқарилаётган мамлакатларда, бошқарув амаллари у ёки бу миқдорда жамият ривожига таъсир кўрсатаяпти. Бунга, бугунги Хитой ривожланиш модели далилдир. Бизнинг мамлакатимиздаги диктатура ўзига хослиги ва ўзига мослиги билан дунёга машҳур. Яъни, давлат бир кишининг истак ва ҳоҳишлари билан бошқарилмоқда. Бошқарувнинг бундай диктаторлик системасида, ҳеч қандай реформа, давлат иқтисодига ва сиёсатига таъсир қила олмайди. Режим тугатилсагина, реформа тўғрисида ёки ривожланиш тўғрисида гап юритиш мумкин.\nМилоднинг 400-чи йилларида Рим империяси 1000 йил умр кўриб, ўз жамиятининг маънавий тушкунлигидан қулади. Мазкур империянинг давомчиси, Византия ҳам, 14-чи асрда, жамиятнинг маънавий бузилиши сабабли, қулади. Юксак тараққиётга эришган исломий давлатларда ҳам, тахт тепасига бетайин шахсларнинг ўтириб қолганлиги туфайли, жамият тараққиёти орқага сурган.\nҒарб иқтисоди, тинимсиз пасаяётган бугунги бир пайтда, шарқ иқтисоди кўтарилаяпти. Бу, ғарб жамияти фалсафасидан, шарқ ҳаётий фалсафаси устин эканининг ёрқин далилидир. Ғарбда маънавий ва иқтисодий заифлашув аллақачон бошланган. Агар, бу жараёнга ўз вақтида барҳам берилмаса, маънавият ҳақ томонга тикланмаса, ғарб ўзининг бугунги мавқеини батамом йўқотади.\nҒарбда ҳам, шарқда ҳам инсон бирдай, Мен кимман? Нима учун яшайман? Ва қаерга кетаман?, деган саволлларига жавоб излаб яшашлари керак. Исломда, Инсон азиз ва мукаррам қилиб яратилган, деб таълим берилади. Инсон, ўзининг маънавий бойлигини орттириши билан, мукаррамлик мақоми сари қадам босади. Инсоннинг руҳий қадрини ва коинотнинг мазмунини, аждодларимиз ҚУРЪОНИ КАРИМдан излаганлар ва топганлар. Тарих шуни кўрсатаяптики, ҚУРЪОНИ КАРИМНИНГ оятлари мазмуни, жамият аъзолари томонидан етарли даражада ўзлаштирилганда, жамият тараққиётга юз тутаверган.\nМамлакат ривожи учун, аввало халқ танлаган, одил подшо зарур. Кейин эса, мафкура. Жамият, мафкураси билан ўзига хос ривожланиш йўлига киради. Афсуски, ривожланиш йўлининг камчиликлари, вақт ўтиши билан ойдинлашади. Жамиятимизнинг жилови бугун диктатор Каримов қўлида. У, мамлакатни бошқаришда, ҳеч қачон, яхшилик ва ёмонликнинг фарқига бормаган. У, ўз фойдаси учун ишлаганлиги сабабли, халқ дарди билан ҳисоблашиб ўтирмаган. Ўз билганини қилган ва қилаяпти ҳам. Ваҳоланки, Каримов тахтни эгаллаган пайтда, у кўпчиликка маъқул келган эди. Нега-ки одамлар унинг иқтисод фанидан аллақандай аттестацияси борлигига ишонганлар. Эл бошлиғи, энг аввало, иқтисодчи эмас балки, маънан кучли инсон бўлиши керак.\nБугунги динсиз демократлар ҳам жамият тарққиёти учун курашажакларини билдиришмоқдалар. Биз, Эрк демократлари, сўз ва фикр эркинликларини ҳурмат қиламиз. Кимнингдир фикрини инкор қилиш ниятимиз йўқ. Ким ҳақ, ким ноҳақ эканини, вақт белгилайди. Ўзбекистонимизнинг маънавий ва иқтисодий бўхрондан олиб чиқиш йўлини кўзлаган динсиз демократлар, жамиятимизни ғарб демократияси билан боғлаб қўйишга ҳақли эмаслар. Нега-ки, динсиз демократларнинг байроғи, қисман ғарб маданияти томонга йўналтирилган. Яъни улар, жамиятимиздаги демократия, ислом дини нормаларидан чеккароқда бўлиши кераклигини пеш килаяптилар. Исломни жамият учун эскилик сарқитлари, деб тушунсалар ҳам керак. Атеистлар орасида ҚУРЪОНИ КАРИМ оятлари тафсилотларини биладиганлар борми? Мен буни билмайман. Биламан-ки, билмаган нарсаларингни ёлғон деб, шу фикрларингдан ўзларинга ёққан хулосани чиқариб, оммага тақдим этиш мақсадида халқни яна бир карра алдаш ҳисобланади. Мана 1433 йилдирки, Ислом ўзгармаган ва ўзгармайди ҳам. У қиёматгача, кишилик жамияти учун, ҳаётбахш хусусиятларга эга бўлиб қолаверади. Ўзбек миллатининг урф-одатлари, қадриятлари, кўз қарашлари ва ҳатто ўзбекчилик тушунчалари ҳам, Ислом дини билан чамбарчас боғлиқдир. Агар, ҳокимият бошига яна, атеист келса, миллатимизнинг маънавий тараққиёти жараёнида, янги муоммолар туғилаверади. Ғарб инқирозда, шарқ юксалишда. Бу узоқ вақт давом этаверадиган жараёндир. Ғарбда, жамиятни ҳақ йўлга етакловчи куч ҳозирча йўқ. Чунки, ғарб жамиятидаги инсонларнинг диний тафаккури, қаттиқ ва мустаҳкам қобиқ орасида қолган. Шунинг учун ҳам, ғарб аҳлининг онгига илоҳий эътиқод билан таъсир ўтказиш жуда қийин. Ғарб, яқин келажакда, иқтисодий ва сиёсий ривожланишда, шарқдан жиддий орқада қолиб кетади. Шунинг учун ҳам деймиз-ки:\n-Бу азиз Ватан барчамизники. Олдимиздаги муқаддас мақсадни, яъни Ўзбекистонда адолатли жамият барпо қилиш учун, бир бировимизга ёрдамчи бўлайлик. Чунки Ислом, демократия билан ёнма ён яшаш хусусиятига эга бўлган таълимотдир. Мусулмончилик, астачилик билан…, дейди, доно халқимиз. У жамият аҳли онгига аста-секин етиб бораверади. Исломга имон келтириш, ҳар бир банданинг ихтиёрий амалидир. Бандаси, имон келтиргандан кейин, ёмонликлардан парҳез қилиб, яхшилик билан яшамоғи шарт. Ёмондан яхшини фарқлаш учун, кўп ва хўп билмоқ зарур. Бу ҳақиқатни ўқиш ва ўқиш жараёни, бир умрга баробар. Ислом ҳукмрон давлатларда, аҳоли орасида, бошқа дин вакиллари ҳам аралашиб яшайверганлар. Кўп миллатли давлатимизда, ҳокимият тепасига ким келганидан қатъи назар, бу аҳиллик давом қилаверган ва қилаверади. Қайси динда бўлишларидан қатъий назар, одамларнинг аҳил яшаши, динимиз маъқуллаган кўрсатмаларидандир. Алҳамдулиллаҳ, мана 13 асрки миллатимиз мусулмончиликда. Бунинг билан фақат фахрланиш керак.\nДУО: Парвардигоро, бизни ҳидоят қилганингдан кейин, энди дилларимизни ҳақ йўлдан оғдирма ва бизга Ўз ҳузурингдан раҳмат ато эт.


9 май – Хотира ва қадрлаш куни олдидан бир гуруҳ мактаб ўқувчилари Булоқбоши тумани Учтепа маҳалласида яшовчи Иккинчи жаҳон уруши қатнашчиси, 95 ёшли Абдуғани ота Ғаффоров хонадонида бўлди. Кўксини орден ва медаллар безаб турган отахон ёшларга суронли уруш йиллари хотираларидан сўзлаб берди:\n– 1941 йил кузда, 18 ёшимда кўнгилли бўлиб юрт ҳимоясига жўнаб кетганман, – дейди Абдуғани ота. – Украина, Беларусь, Польшадаги жангларда қатнашиб, ғалабани Германияда кутиб олдим. Урушда не-не азобу машаққатлар бўлмади, дейсиз. Эҳ-ҳе, қанча сафдошларим кўз олдимда ҳалок бўлди. Ҳисобини биргина Аллоҳ билади. Жанггоҳларда инграб ётган ярадорлар, оч, юпун, ота-онасиз қолган болалар, вайрон бўлган шаҳару қишлоқлар хотирамдан ўчмайди. Очиғи, шундай кезларда урушдан соғ-омон қайтишига ҳеч ким ишонмайди. Насиба экан, бугунгидай дориломон кунларни ҳам кўрдим. Тинч-осойишта, фаровон кунларнинг қадрига етинг. Яхши ўқинг, сидқидилдан ишланг. Мана шу сизнинг улуғ неъматлар қадрига етганингиз бўлади.\nДарҳақиқат, Абдуғани отанинг ҳаёт йўли ёш авлод учун ибрат мактаби. Урушдан сўнг қишлоқ хўжалиги соҳасида узоқ йиллар самарали меҳнат қилди. Аёли билан 8 фарзандни тарбиялаб, эл-юрт ишига камарбаста инсонлар қилиб вояга етказди. Бугун 36 набира, 71 чевара ардоғида умргузаронлик қилмоқда. Давлатимиз томонидан кўрсатилаётган ғамхўрликлардан кўнгли тоғдек ўсаётганини таъкидлайди.\n– Инсон ҳалол меҳнати, эзгу ишлари туфайли эл-юрт орасида ҳурмат-эътибор топади, – дейди Абдуғани ота. – Бугунги ёшлар мана шу ҳаётий ҳақиқатни яхши билиши, ҳамиша эзгуликка интилиб яшаши, юрт равнақи, халқ осойишталиги учун фидойи бўлиши керак.


100 та пластик операция қилдирган швециялик аёл ташқи кўринишидан қониқмаяпти\nТеглар: Аёл, Жарроҳлик\nДобавлено: 25.11.2016, 12:34\nАҚШнинг Шимолий Каролина штатида яшовчи асли швециялик бўлган Пикси Фокс(Pixee Fox) ташқи кўринишини ўзгартириш учун юзлаб пластик операцияларни бошдан кечирди. Бироқ Пиксининг шунда ҳам ташқи кўринишидан кўнгли тўлмаяпти ва пластик жарроҳлик амалиётини давом эттиришини маълум қилди.\nШвециялик аёл олтита қовурғасини олдириб ташлади ва кўкрагини катталаштирди. Шунингдек, аёлнинг айрим органларидан ёғни олиб ташлаш орқали уларнинг шакли ўзгартирилган.\nГетеборг шаҳрида жойлашган Klinik34 пластик клиникасининг жарроҳи Фредерик Берне (Fredrik Berne) аёлнинг бўкса ва қорнидан ёғни сиқиб чиқарди. Сўнг олинган биоматериални унинг лаби ва бошқа органларини катталаштиришга сарфлади.\nБу амалиёт Фокс орзу қилган қумсоатга ўхшаш фигура ҳосил қилиш учун ўтказилди. Шифокорнинг фикрига кўра, мижознинг лаблари жуда катталашган, бироқ Фокснинг бундан кўнгли тўлмаяпти. У лабларининг янада каттароқ бўлишини истаяпти.\n“Кейинги йил мен яна 10 та жарроҳлик амалиётини қилдирмоқчиман. Шунингдек энг ингичка бел соҳибаси сифатида Гиннеснинг рекордлар китобига тушиш учун корсет кийишни ҳам бошлайман”,—дейди 26 ёшли Пикси.\nШвециянинг унча катта бўлмаган Евле шаҳрида яшовчи Фокснинг ота-онаси қизларининг ташқи кўриниши шу даражада ўзгариб кетганига ишонолмаяпти. Улар Фоксдан қаттиқ ранжиган. Уни фақатгина опаси қўллаб-қувватлаяпти.


Колин Макрейнинг шахсий пойга машинаси eBay онлайн савдо тармоғида сотувга қўйилди\n12:38 / 10.08.2016\neBay онлайн кимошди савдо тармоғига MG Metro 6R4 пойга машинаси сотилаётгани ҳақидаги эълон қўйилди. У, 1995-йилги жаҳон чемпиони Колин Макрейга тегишли бўлгани айтилмоқда. Шотландиялик пойгачи ундан 1998-йилги жаҳон чемпионати босқичига тайёргарлик доирасида машғулот машинаси сифатида фойдаланган.\nХабар қилинишича, Макрей машинани гаражда таъмирлаётган вақтда ёниб ҳам кетган. Унга нақадар зиён етгани маълум эмас. Макрейдан сўнг, хэтчбекка пойга машиналари муҳандиси Иэн Роулэнснинг MG Metro машиналарини ишлаб чиқарувчи 6R4 компанияси эгалик қилган.\n2015-йили Британиянинг Coys кимошди савдо уйи 1985-йили ишлаб чиқилган ҳамда пойгаларда биронта марта ҳам иштирок этмаган MG Metro 6R4 пойга машинасини сотувга қўйган эди. У, 85 минг фунт (130 минг доллар)га баҳоланганди. Макрейнинг машинасининг бошланғич нархи 350 минг фунт (454 минг доллар) этиб белгиланган.\nКолин Макрей 1987-2003 йилларда автопойга бўйича жаҳон чемпионатларида қатнашган. У, 1995-йили чемпионлик унвонини қўлга киритган, 1996, 1997 ва 2001 йилларда иккинчи ўринни олган. 2007-йилда хусусий вертолётнинг қулашидан ҳалок бўлган.


Азиз Ҳайдаров: «Менга қолса, Абрамовни анча олдин олиб ташлаган бўлардим» — Sof.uz\n16.06 21:59 572 Спорт\nЎзбекистон футбол ассоциацияси (ЎФА) терма жамоалар маркази директори Азиз Ҳайдаров терма жамоанинг Саудия Арабистонига йирик ҳисобда мағлубиятга учрагани ҳақида «Championat.asia» нашрига ўз фикрларини билдирди.\nМенинг шахсий фикримга келадиган бўлсак, дастлабки икки ўйин биз учун ҳақиқий «тревога» бўлди. Охирги учрашувда эса ўзбек футболининг қаерда эканлиги кўриниб қолди. Мен буни анчадан бери гапириб келаман, ўзбек футболи ўзидан-ўзи бу даражага тушиб қолгани йўқ. Футболимизни так-туги билан ҳамма нарсадан тозалашимиз керак.Чуқурликка тушиб бўлдик, энди ундан кўтарилиш керак. Ўйлашимча, бу ҳаммамиз учун дарс бўлди, футболга тегишли бўлган ҳаммага.\nЭнди буёғига бизни Осиё чемпионатлари саралаш ўйинлари кутиб турибди. Яқинда Тошкентга етиб келдик, ҳозирча нима бўлиши аниқ эмас. Эртага (17 июнь) конгресс бўлиб ўтади. Бизнинг тақдиримиз ҳам шунда ҳал бўлади.\n«Айни пайтда менга иш услуби ёқадиган мураббийлар — Рўзиқул Бердиев ва Тимур Кападзе. Кападзе бошқарувидаги ёш »Олимпик« жамоаси ҳозирда яхши ўйин кўрсатмоқда, лекин бу унинг терма жамоа мураббийи бўлади дегани эмас. Ҳаммасини раҳбарлар ҳал қилади», — дейди Ҳайдаров.


1913-қарор. Яқинда МХХ пул излаб уйларга ҳужум қилса, ажабланманг « Ўзбекистон Халқ Ҳаракати\n1913-қарор. Яқинда МХХ пул излаб уйларга ҳужум қилса, ажабланманг\nМиллий Xaвсизлик Xизмaти номли мaфия, яқин кунлaрдa aҳoлининг уйлaригa яширилгaн пуллaр учун ҳужум уюштирсa aжaбланманг.\n13 February 2013 - 13:28\nXoриж вaлютaси aҳoли ўртaсидa aйирбoшлaшни тaкoмиллaштириш вa Ўзбекистон президенти 2013 йилнинг 29 январ куни имзолаган “Мамлакатнинг ўзида ишлаб чиқарилган маҳсулотлар рақобатбардошлигини янада ошириш ва товарларнинг мамлакатга ноқонуний олиб кирилишига қарши курашни кучайтиришнинг чора-тадбирлари тўғрисида”ги 1913-сонли қарори ҳaқидa\nAмaлгa тaдбиқ этилгaн вaлютa сиёсaти вa импoрт мaxсулoтлaрини чeклoвигa oид қoнунлaр ички иқтисoдий вa ижтимoий муҳитдa кeскин ўзгaришгa сaбaб бўлди. Бу ҳoдисaгa oйдинрoқ вa aниқрoқ қaрaш учун йигирмa йилдaн буён сoбиқ Совет Иттифoқи мaмлaкaтлaри орасида фaқaт Ўзбeкистoндaгинa мaвжуд бўлгaн қoрa бoзoр ҳaқидa тўxтaлсaк.\nҚoрa бoзoрдa сўнгги йиллaргaчa чeт эл вaлютaсини aйирбoшлaшни aсoсaн ҳукумaт сунъий унсурлaр билaн вужудгa кeлтиргaн эди. Чeт эл вaлютaсининг дaвлaт нaрxидaн 1/3 миқдoридa фaрқ қилиши, бaнк шаҳoбчaлaрининг вaлютaни мaълум кишилaргaгинa сoтиши бaрчaси рeжaгa кўрa бaжaрилaр эди. Oрaдaги тaфoвутдaн эсa бaнк мутaсaддилaри, МХХ вa бoшқa рaҳбaрлик билaн бир қaтoрдa, шaҳoбчaдaн вaлютaни oлишни ижрo этувчи гуруҳлaр фoйдaлaр эди. Бу масаланинг иқтисoдий тарафи.\nИжтимoий тарафдан эсa xукумaтнинг мaнфaaти қуйиадагича эди: сўмнинг қaдрсизлиги вa Ўзбeкистoндaн бoшқa дaвлaтдa муoмaлaгa қўйиш ёки aйирбoшлaш имкoниятининг йўқлиги сaбaб, aҳoли ўз пуллaрини oлгaни тақдирдa чeт элгa чиқиб кeтмaслигини тaъминлaш, нaзoрaтдa тутиш эди. Тaдбиркoрлaр вa шу кaби xoриж вaлютaсигa эҳтиёжи бoрлaр эсa бaнк шаҳoбчaсидaн oлoлмaслиги вa кoнвeртaция тизими ёпиқлиги бoис нoилoж қoрa бoзoрдaн oлaр, шу билaн, юқoридa кeлтирилгaнидeк, бу аҳвол иқтисoдий мaнфaaтгa бoғлaнaр эди.\nИчки мaxсулoтлaр aҳoли тaлaб дaрaжaсини қoндирмaсли, eтишмaслиги, сифaт дaрaжaсининг пaстлиги учун импoрт мaxсулoтигa эҳтиёж кaттaдир. Қoрa бoзoрдaн устaмaси билaн oлингaн xoриж вaлютaси эвaзигa сoтиб oлиб, импoрт қилинaдигaн мaxсулoтлaр эсa, ўз-ўзидaн янa-дa нaрxи қиммaтлaшaр, бу эсa aҳoлини бoши бeрк кўчaдa устмa-уст бeли букилишигa олиб келaр эди.\n1994 йилдaн буён, яъни Ўзбeкистoн миллий вaлютaси бўлгaн Сўм муoмaлaга киритилгaнидaн сaл кaм йигирмa йил ўтгaч, вaлютa сиёсaти вa импoрт мaxсулoтлaрини чeклaш xaқидaги қoнун ишлaб чиқилиб, тeз суръaтдa aмaлгa тaдбиқ қилинди. Ундaн қуйидaгичa “ижoбий” тoмoнлaрни кўрсатишади:\n– Қoрa бoзoр, яъни xoриж вaлютaсини бaнклaрдaн тaшқaри aйлaниши бaртaрaф қилинaди. Aҳoли тўғридaн-тўғри бaнклaр билaн муомаладa бўлaди.\n– Ички бoзoр ички ишлaб чиқaриш мaxсулoтдaн тўйинaди, ишлaб чиқaриш жaдaллaшaди, тaкoмиллaшaди вa рaқoбaтбaрдoш бўлaди. Тaлaб дaрaжaсидaги мaxсулoтлaрнинг экпoрти эвaзигa мaмлaкaтгa вaлютa oқими вужудгв келaди.\n– Xaридoр-бaнк-сoтувчи тизими мўътaдиллaшaди. Сoлиқлaр, дaрoмaдлaр вa бюджeт яxшилaнaди.\nШу билaн биргa бoшқa бир қaтoр ютуқлaргa жoрий қилингaн қoнун сaбaбли эришиш мумкин.\nAммo… сoxтa сўзлaр вa ёлғoн axбoрoтлaр устигa бунёд қилингaн бу дaвлaтнинг ҳукумaт вaкиллaри вa xoдимлaри туни билaн мижжa қoқмaй xaлқ рaвнaқи вa фaрoвoнлиги учун бoш қoтираётгани йўқ, аксинча xaлқни мутeъ қилишгa урунишмоқда. Улaрнинг иш услуби вa сиёсaти бир қaдaм oлдингa вa бeш қaдaм oрқaгa дeгaни кaбидир. Игнaдeк ижoбий тoмoнини бўрттириб, xoдaдeк сaлбий тoмoнини кўз oстигa бeркитишгa уринишaди.\nАввaлo вaлютa сиёсaтининг сaлбий тoмoнлaри:\n– Aҳoли бaрчa вaлютa мaблaғлaрини бaнклaрдa сaқлaшгa мaжбур бўлaди. Бу билaн дaвлaт кимнинг мoддий ҳoлaти қaндaй вa xaрж миқдoри вa eрини нaзoрaт қила олaди.\n– Бу мaблaғлaр шунчaки кoмпьютeрдaги рaқaмлaрдагина aкс этaди, xoлoс. Пул мaссaсидaн эсa биргина дaвлaт фoйдaлaнaди вa истaгaн вaқтидa дeфицит ёки кризис дeя эълoн қилa олади.\n– Бугунги кундa бaрқaрoр бўлмaгaн Ўзбeкистoндaги иқтисодий вaзият шу аҳволгa кeлтирилгaнки, фуқролар истaсa-истaмaса xaтo ёки қонунбузарликкa қўл уришгa мaжбур бўлaди. Бу ҳoлaтдa эсa дaвлaт oсoнликчa банк ҳисoбларини музлaтиб, мaблaғни мусoдaрa қилa олади.\n– Бaнклaрдaн фaқaтгинa ҳaр уч oйдa бир мaрoтaбa вa 2000 AҚШ дoллaри миқдoридa oлиниши вa 100 доллар миқдoридaн xaрaжaтлaргa сaрф қилишгa қўйилган чeклoв aҳoлини xoриж дaвлaтлaригa чиқиб кeтишининг олдини олади.\n– Aҳoлининг қўлидa мaвжуд бўлгaн пуллaрни йиғиб oлиш фaлaжлaнтирилaди, сaбaби:\na) пул ўткaзувчи xaлқaрo тизимлaр чeклaнгани вa нaзoрaтгa oлингaни;\nб) аҳoли уйидa фaқaтгинa сaқлaши мумкин бўлгaн мaксимaл миқдoр 2000 AҚШ дoллaри экaнлиги;\nс) бoжxoнaлaрдaн фaқaтгинa oлиб ўтишгa руxсaт бeрилгaн мaксимaл миқдoр 2000 AҚШ дoллaри экaнлиги.\nБу унсурлaр сaбaбли яқин бир йил дaвoмидa юзaгa кeлaдигaн энг биринчи xaтaр – бу хaлқ мулки бўлгaн, аммо ҳукумaт тизими тoмoнидaн ўзлaштирилaётгaн пaxтa, ғaллa, мeвa-сaбзaвoтлaр экпoрти, қaзилмa бoйлик вa нeфть мaxсулoтлaридaн кeлувчи дaрoмaдлaр изсиз йўқ бўлгaч, сoлиқ тушумлaри бютжeтни қoплaй oлмaйди, бюджeт тaнқислиги, дaвлaтнинг ички вa тaшқи қaрзлaри тўлoв муддaти кeлгaч эса, дaвлaт ўз қaрзлaрини aҳoлининг бaнклардаги oмoнaт мaблaғлaридaн тўлaйди.\nAҳoли мaблaғлaри қисмидa бўшлиқ вужудгa кeлaди, хaлқ эсa кaртoчкa ёки бaнкдaги рaқaмлaр билaн aлдaниб юрaди. Aслидa эсa, русча жаргон билaн aйтилсa, унинг aсoси – “вoздуx”. Бу бўшлиқ фoш бўлмaслиги учун ички бoзoрдaги aйлaнмa билaн aйлaнишгa мaжбур қилaди. Шу билaн жaрaённи мўътaдиллaштиришгa уринaди. Бу эсa импoрт мaxсулoтлaрини чeклaшгa oид қoнун билaн бoғлaнaди.\nИчки бoзoргa импoрт қилинувчи мaxсулoтлaрнинг чeклaшдaн юзaгa кeлaдигaн вaзиятлaр эсa қуйидагича:\n– ишлaб чиқaрувчилaр xoм aшё, ишчилaр, кoммунaл тўлoвлaр кaби сaрфлaрдaн тaшқaри кўздa тутилмaгaн нaзoрaтчи сaнитaр xoдимлaри, прoкурaтурa қoшидaги дeпaртaмeнт, сoлиқ xoдимлaри, учaсткa нoзирлaри кaби кишилaргa xaражaтни қoплaш мaқсaдидa вa рaқoбaтни eнгиш учун aҳoли тaлaбигa кўрa aрзoнрoқ мaxсулoт ишлaб чиқaришгa уринaди, бу эсa сифaт дaрaжaсини пaсaйтирaди ва аҳoлининг сoғлиғига, турмуш дaрaжaсига сaлбий таъсир қилади;\n-озиқ-oвқaт, кийим-кeчaк вa бoшқa мaиший мaxсулoтлaр xaридoрлaри ўртaсидa тaбaқaлaниш кучаяди. Яъни aмaлдoр, зoдaгoн вa бoйлaр импoрт мaxсулoтлaридaн, aҳoлининг aсoсий қисмини тaшкил қилувчи фуқaрoлaр эсa сaвияси вa сифaти пaст ички мaxсулoтдaн фoйдaлaнaди;\n-импoрт мaxсулoтлaрини ички бoзoргa oлиб киришдa мoнoпoлия вужудгa кeлaди;\n-сифaтли вa aрзoн мaxсулoтлaр ишлaб чиқaрувчилaр aҳoлини тaлaбигa мувoфиқ мaxсулoт чиқaришдa бўғиқ қoнунни чeтлaшгa тўғри кeлaди. Бу эсa тeкширувлaр сaбaбидaн дaвлaтгa мусoдaрa қилинaди.\nБуларнинг оқибатидa иқтисoд бoтқoққa бoтaди, aҳoлининг кaсaллaниши, ҳaрoблaниши, фaқирлaшиши истeъмoлнинг нoчoрлaнишигa oлиб кeлaди.\nЖaрaённинг оқибатини тушуниб, тeгишли xулoсa чиқaрган ва кутилиши муқaррaр бўлгaн вaзиятни кўрa oлгaнлaр xoриж вaлютaсидaги пул мaблaғлaрини уйдa яширишгa уринaди. Бирoқ бу ҳaм eчим эмaс: сиёсaти вa иқтисoди бaрқaрoр бўлмaгaн бу юртдaги шу вaқтгaчa бoзoрлaрдaн тaлoн-тaрoж қилгaн қoрa мaскaли Миллий Xaвсизлик Xизмaти номли мaфия, яқин кунлaрдa aҳoлининг уйлaригa яширилгaн пуллaр учун ҳужум уюштирсa aжaбланманг.


“Ҳунармандчилик савдо маркази” қурилиши режалаштирилмоқда. — Қўқон Садоси — Қўқон шаҳрининг расмий янгиликлари\n2019-03-12 от Qo'qon Sadosi\t/\nШаҳримизнинг Навбаҳор ва Усмон Носир кўчаларининг кесишмасида жойлашган собиқ ҳарбий қисм ҳудудида “Ҳунармандчилик савдо маркази” қурилиши режалаштирилмоқда. Шаҳар ҳокими Маъруфжон Усмонов шу ерда бўлиб лойиҳани амалга ошириш юзасидан мутахассислар билан мулоқотда бўлди. “Ҳунармандчилик савдо маркази” лойиҳаси 75 ўринли меҳмонхона, 2 қаватли савдо дўконлари ва ҳунармандлар уйлари, автомобил тураргоҳлари, ҳовуз ҳамда фавворалар қурилишини назарда тутади.\nЎқиганлар сони: 228\nПредыдущая записьМамлакатимиз тинчлиги ва жамоат хавфсизлигини таъминлаш, жиноятчиликнинг олдини олиш борасидаги келгуси вазифаларга бағишланган видеоселектор йиғилишида белгиланган вазифалар ижросини таъминлашга бағишланган йиғилиш ўтказилди.\nСледующая записьШаҳар ҳокими “Ҳунармандчилик савдо маркази” лойиҳасини шаҳримиз ҳунармандлари билан муҳокама қилди.